Plazaolari Europako bultzada - Sakana - Guaixe.eus\nPlazaolari Europako bultzada\nGuaixe 2016-05-20 08:23\n2020rako, Arakilen eta Irurtzunen barna, Endarlatza eta Iruña bide berde bidez lotuta egonen dira.\nEspainia-Frantzia-Andorra POCTEFA 2014-2020 lurralde-lankidetzarako programak zein proiektu diruz lagunduko dituen jakinarazi zen ostiralean. Nafarroari onartutako 58 proiektuen artean dago Ederbidea egitasmoa, Bidasoa eta Plazaolako bide berdeak osatzea eta elkartzea asmo duena. Arakilgo Udala kide den Plazaola turismo partzuergoak, Imozko Udalak, Baztango turismo elkarteak eta Cederna-Garalurrek sustatu dute egitasmoa. Eskualde Garapeneko Europako Funtsaren 1,7 milioi euro inguru diru-laguntza jasoko du. Egitasmoak 2,4 milioi euroko aurrekontua du eta hiru urtetan eginen da.\nLanak Nafarroan eginen badira ere, Europa zeharkatuko duen Eurobelo bizikletendako sarean txertatuko da egitasmoa. Izan ere, Ederbidea moduko egitasmoak bulkatuz bizikleta gaineko garraio iraunkorra garatu nahi dute Gipuzkoak, Nafarroak eta Pirinio Atlantikoek osatutako mugaz gaindiko lurraldean.\nPatxi Saezek, Nafarroako Gobernuko Sakanarako turismo arduradunak, Bidasoa eta Plazaola bide berdeen egoeraren berri eman digu: “Bidasoakoa aurreratua dago, Endarlatsa eta Doneztebe artean eginda dago. Doneztebe eta Elizondo arteko zatia faltako litzateke. Plazaolari dagokionez, Andoain eta Irurtzun arteko zatia egina dago. Irurtzun eta Latasa arteko lurren desjabetzeak egiten ari dira orain. Sarasa eta Berriosuso arteko lurren desjabetzeak egiteko daude”. Biak Imotzen dauden bideak baliatuz lotuko dira: “han ez zegoen trenik. Dauden bideak baliatuz eginen dira. Bi ibilbide daude eta aukeratu beharko da”.\nSaezek hiru urterako prozedura azaldu digu ere: “Lehenik, Endarlatsa eta Iruña lotuko duen bide berde guztia Udalez Gaindiko Plan Sektorial batean jasoko da. Proiektua emanen da. Desjabetzeak egin eta lanak hasi”. 2020rako egina beharko luke Aizkorbe eta Irurtzundik pasako den biziklentendako ibilbidea.\nTurismo teknikariak azaldu digunez, “autoendako errepide sarea dagoen moduan, Nafarroa guztian bizikletendako (oinezkoendako eta zaldizkoendako ere) bide sare bat sortzeko asmoa dugu. Hala dago jasoa gobernu akordioan”. Egitasmo horri Europak bultzada eman dio. Ibarra zeharkatuko lukeen bide egitasmoa buruan izan du beti Sakanako Mankomunitateak. “Proiektu honetan ez da sartzen. Sakandarrek mugitu beharko duzue. Arabarekin lotzeko eta Plazaolarekin Europa, Iruña eta Donejakue bidearekin bat egiteko aukera ematen du”.\nGizartea Aizkorbe Arakil Irurtzun


“La mentira en la sangre” eleberriaren Argentinako edizioa kalean! | Asel Luzarraga\nKalean dago La mentira en la sangre eleberriaren Argentinako edizioa. Liburua larunbat honetatik (azaroak 5) aurrera lortu ahalko da; izan ere, 5ta Feria del libro punk y derivadxs delakoan aurkeztuko dugu, La Cultura del Barrion larunbatean eta Salón Pueyrredónen igandean. Eleberri hau 2011n argitaratu zen euskaraz, Euskal Herrian, Txalaparta argitaletxearen eskutik, eta orain gaztelaniazko itzulpena dakargu Argentinara, iaz Las sombras de la Utopíarekin egin bezala. Oraingoan ere Tren en Movimientok argitaratu du eta Lluís Ràfolsen azal ederra dakar. Liburua argitaletxeari zein niri eskatuta lor daiteke. Ale bat nahi baduzu, badakizu.\nOraindik datarik ez badauka ere, laster Txilen ere egotea espero dugu, Lom argitaletxearen eskutik.


Bizitza sexuala V – Kaixomaitia.eus | Bloga |Saltsa badago!\nSexuinkesta izenez ezaguna den “Euskal Herritarron harreman afektibo eta sexualei buruzko ikerketa” ren zabalkunde eta sustapenarekin jarraitzen dugu blogean. Iruzkin hau konkretuki, Bizitza Sexuala atalaren bostgarren iruzkina da.\nIruzkin honetan inkestan egindako bi galderen erantzunekin arituko gara, G36 eta G37, sexualitate ez normatibo gisa uler dezakeguna, alegia heteronormatibitatetik kanpo dagoenaren parte bat gutxienez, homosexualitatea, zorionez gero eta normalizatua dagoena, ez oraindik erabat halaber eta sexu harremanak taldean.\nLehenengo galdera beraz, G36.a, sexu harreman homosexualei buruzkoa da; Zure sexu bereko pertsonekin izan duzu inoiz harreman sexualik?\nGaldetutakoen %30ak harreman homosexualekiko jarrera ireki bat erakusten du; % 14ak izan du harreman homosexualik eta %15ak probatuko luke. 2016an baina jarrera positiboagoa dago genero berdineko pertsonen arteko sexu harremanekiko.\n18-29 adintartekoen artean %20,7ak ez du izan harreman homosexualik baina gustatuko litzaioke, emakumeen kasuan datu %24,2ak, 2016an baina %4 gehiago.\nIruzkin honetako bigarren galdera, G37.a, taldean egindako sexu harremanei buruzkoa da, teorian 3 lagun baina gehiagoren arteko sexu harremanak lirateke hauek, hemen ere aurrekoan bezala Bai/Ez erantzun posibleez haratago, erantzun hauei loturiko nahia ere jarri genuen Inoiz izan al duzu harreman sexualik taldean? galderari erantzun gisa.\nGaldetutakoen %8,2ak izan du inoiz harreman sexualik taldean, 2016an baina 4 puntu gutxiago, gizonezkoen %10ak eta emakumezkoen %6ak. Gizonezkoen %44ari gustatuko litzaioke sexua taldean izatea emakumezkoen bikoitzak (%21,9).\nEzkonduen ia %70 ez luke taldeko sexua izan nahi, eta %22ari gustauko litzaioke. Harreman batean daudenek denboran aurrera egin ahala taldean sexua izateko nahia gutxitzen da.\nHomosexualen herenak izan du sexu harremanik taldean beste heren batek nahiko luke eta beste herenak ez luke nahi. Heterosexualen %5,ak izan du %30ak nahiko luke eta ia %60ak ez luke nahi.\nNoski, sexu harreman ez normatiboaren barruan askoz ere jarduera gehiago badago, baina inkesta honetan bi hauek baino ez genituen galdetu.\nErantzunak espero zenituen? Guri atentzioa deitu digunik bada, eta zuri? idatzi lasai iruzkinetan!\nbizitza sexuala kaixomaitia blog sexu inkesta


Gure Konpromisoa - Transportes PESA, S.A.\nTransportes Pesa, SAren zuzendaritzak bere konpromisoa adierazi du emakumeen eta gizonen arteko tratu- eta aukera-berdintasuna integratuko duten politikak ezartzeko eta garatzeko, gure erakundearen barruan benetako berdintasuna lortzeko neurriak bultzatzeko eta bizitza pertsonalaren, familiaren eta lanaren kontziliazioa eta ardura partekatua ahalbidetuko duten neurriak sustatzeko.\nEnpresa honen jarduera garatzen den esparru guzti-guztietan, hasi pertsonen hautapenetik eta haien sustapenera iritsi arte, tartean soldata-politika, prestakuntza, lan-baldintzak eta kontziliazioa direla, Transportes Pesa, SAk bere egiten du emakumeen eta gizonen arteko aukera-berdintasunaren printzipioa, arreta berezia eskainiz zeharkako diskriminazioari eta genero-etena eta “kristalezko sabaia” desagerrarazteari.\nBarneko zein kanpoko komunikazioari dagokionez, langileei gai honetan hartzen diren erabaki guztien berri ematen zaie, eta emakumeen eta gizonen arteko aukera-berdintasunaren printzipioarekin bat datorren erakundearen irudia proiektatzen da.\nAdierazitako printzipioak praktikan jarri edo gauzatzeko, Transportes Pesa, SAren I. Berdintasun Planean (2013-2016) hezurmamitu ziren eta Transportes Pesa, SAren II. Berdintasun Planean (2016-2020) jarraipena eman zaien berdintasun-neurriak sustatuko dira. Erakundea neurri horiek lantzen ari da gaur egun.\nII. Berdintasun Planean helburu estrategikoak eta operatiboak biltzen dituzten programak aurkezten dira, baita horien aurrerabidea, lorpena eta inplementazioa neurtzeko aukera emango duten jarraipen-jarduketak azaldu ere.\nTransportes Pesa, SAren jarduera eta ikusgaitasuna dela-eta, izan ere pertsonen linea erregularreko garraio publikoan aritzen baita, erakunde honek adierazi du bere helburua dela, besteak beste, bere ingurunean eta, hortaz, gizartean oro har, emakumeen eta gizonen arteko benetako berdintasuna lortzeko trakzio-enpresa izatea.\nHelburu horiek erdiesteko, erakundeak Berdintasun Taldea eratu du, enpresaren zuzendaritzaren, enpresa-batzordearen eta barneko arlo nagusien (finantza-arloa, bezeroentzako arreta eta gidariak) ordezkariek osatzen dutena.\nTransportes Pesa, SAk, hain zuzen ere, Emakunde - Emakumearen Euskal Erakundeak emandako “Emakumeen eta Gizonen Berdintasunerako Lankidetza Erakundea” aitorpena du.\nDonostia, 2017ko martxoa


Koronabirusa: Osasun larrialdia ezarri dute Euskadin, 2020ko abuztuaren 17an\nOsasun larrialdia ezarri dute Euskadin, koronabirusaren agerraldiari aurre egiteko\nEusko Jaurlaritzak astearte honetan iragarriko ditu pandemiaren kontrako neurri berriak. Horietako askok ostalaritzan eta garraio publikoan izango dute eragina.\nBehera egin du EAEn atzemandako positibo kopuruak: 364 kasu, horietako 204 Bizkaian\nTabernetako edukierak, ordutegiak eta pertsonen bilerak murriztuko dituzte berriro\n21,5 milioi kasu eta 771.00 hildako koronabirusagatik mundu osoan\nGaur aktibatu da Euskadiko Babes Zibileko Plana\nEusko Jaurlaritzak osasun larrialdia ezarri du astelehen honetan, koronabirusaren agerraldiari aurre egiteko asmoz. Horrela, osasun krisiaren "aginte bakarra" bere gain hartu du Iñigo Urkullu lehendakariak, eta, beraz, ostiralean Espainiako Osasun Ministerioak eta autonomia erkidegoek adostutako neurriez gain, beste batzuk hartzeko aukera izango du aurrerantzean.\nEuskal Herriko Agintaritzaren Aldizkariak (EHAA) astelehen honetan argitaratu du Euskadin osasun larrialdiko egoera ezartzen duen araudia, baina hartuko diren neurri zehatzak bihar, asteartea, erabaki eta iragarriko dituzte, bilera egin ostean.\nAraudiak hiru zati ditu. Lehenengoan, Osasun sailburuak Euskadiko Babes Zibileko Plana (LABI) aktibatzeko eskatzen dio Segurtasun sailburuari; bigarrenean, Segurtasun sailburuak formalki aktibatzen du, eta hirugarrenean, berriz, jarduneko lehendakariak planaren zuzendaritza bereganatzen duela jasotzen da. Horrela, lehendakariak neurri osagarriak hartu ahalko ditu.\nZURE INTERESEKOA IZAN DAITEKE: Zer da osasun larrialdi egoera\nOsasun larrialdiko egoera deklaratzean, lehendakariak eremu jakin batzuetarako sarbidea mugatu dezake (oraingoz, konfinamendu orokorra baztertzen da), eta zerbitzu publiko eta pribatuen erabilera edo ondasunen kontsumoa mugatu edo baldintzatu, Larrialdiak Kudeatzeko Euskal Legearen arabera.\nEusko Jaurlaritzak azaldu duenez, "osasun arrazoiak" direla medio ezarri du osasun larrialdia, eta horrek baimenduko du une bakoitzari egokitutako neurri zehatzak ezarri ahal izatea.\nKoronabirusak kutsatutakoen kopurua gora egiten ari da Euskadin. Izan ere, igande honetan SARS-CoV-2 birusa duten 610 pertsona gehiago atzeman dituzte, aurreko egunean baino % 35 gehiago. Ospitaleratzeen kopuruak ere gora egin du: COVID-19a duten 163 herritar daude egun erietxetan; Zainketa Intentsiboetako Unitateetan daude horietako 14.\nPandemiari aurre egiteko tresna juridiko hori erabili zuen Gasteizko Exekutiboak martxoaren lehenengo asteetan. Martxoaren 13an agerraldi publikoa egin zuen lehendakariak, osasun larrialdia ezarriko zutela iragartzera.\nHorren harira, Arantxa Tapia Eusko Jaurlaritzako Ekonomiaren Garapen eta Azpiegituretako sailburuak larunbatean esan zuenez, normaltasun berrian "atzerapausoa egiteko beharra dugu" eta neurri murriztaile berriak hartu behar dira, egoera "larriagotzen" ari delako.\nMurrizketa berrien helburuak hiru dira: osasun-sistema ez tenkatzea, bigarren konfinamendu bat saihestea eta birusarekin bizitzen ikastea, tratamendurik edo txertorik ez dagoen bitartean.\nZURE INTERESEKOA IZAN DAITEKE: Basurtuko Ospitalean zainketa berezietarako bi unitate prestatzen ari dira\nBehin osasun larrialdia ezarrita, Estefania Beltran de Heredia Segurtasun sailburuak LABI-Euskadiko Babes Zibilerako Plana aktibatuko du, eta lehendakariak berak zuzendu eta koordinatuko du batzorde hori. Lehenengo bilera asteartean izango da, lehendakaria buru eta erakunde anitzeko ordezkariekin.\nKoronabirusaren hedapena gelditzeko ezarriko dituzten neurri berriak astearte horretan bertan adostuko dituzte, LABIren batzordean. Neurri horiek, besteak beste, tabernetako edukierak, ordutegiak, pertsonen bilerak eta garraio publikoen gaueko ordutegiak murriztuko dituzte.\nGainera, Espainiako Osasun Ministerioak erkidegoekin adostutako neurriak ere onartuko dira, besteak beste, kalean edo aire librean erretzeko debekua, baldin eta bi metroko distantzia tartea gorde ezin bada.\nEra berean, Euskal Autonomia Erkidegoko Auzitegi Nagusiak (EAEAN) hartutako ebazpenaren egun berean, diskoteka, dantzaleku eta gaueko tabernak ixtea adostu zen. EAEANk Bizkaiko eta Gipuzkoako ostalariek aurkeztutako helegitea partzialki onartu zuen, eta, hori dela eta, Euskadiko tabernak 03:00ak arte eta diskotekak 05:00ak arte egon ahalko dira zabalik, Osasun ministroak hartutako erabakia Estatuko Aldizkari Ofizialean argitaratu arte.\nKontuan izan osasun agintariek koronabirusaren aurrean eman dituzten aholkuak. Albiste faltsuak zabaldu dira; beraz, agintariek emandakoei bakarrik egin kasu. Gaitzaren sintomarik baduzu, EAEn bizi bazara, osasun-zentrora deitu, eta zalantzarik izatekotan, Osasun Batzordearen telefonoa duzu eskuragarri: 900 20 30 50. Nafarroan bizi bazara, berriz, Osasun Batzordearen telefonora dei dezakezu: 948 290 290. Gogoratu COVID-19a ez hedatzeko modurik eraginkorrena eskuak sarri garbitzea dela. Ahoa estaltzeko maskarak derrigorrezkoak dira EAEn uztailaren 16tik, eta Nafarroan, uztailaren 17tik. Iparraldean, "espazio publiko itxietan" derrigorrezkoa da uztailaren 20tik.\nZer ezin daiteke egin Euskal Herrian?


Irekia Eusko Jaurlaritza - Gobierno Vasco :: Irungo pintada arrazisten aurreko errefusa\n<img src="https://www.irekia.euskadi.eus/uploads/cover_photos/48038/original/20060611_01_0091.jpg" style="max-width:100%" alt="Photo Mikel Arrazola Ardazkia / EJ GV" />\nPhoto Mikel Arrazola Ardazkia / EJ GV Iturria: Irekia\nVG 2018 08 31\nEuskal erakundeek, Transitoan dauden migratzaileen arretarako Erakundearteko Koordinazio Mahaian bilduta, Irungo Martindozenea aterpetxean izandako adierazpen xenofoboaren aurrean beraien erabateko gaitzespena adierazten dute.\nEuskal erakundeek lanean jarraituko dute muturreko pobrezia egoeretatik ihesi, transitoan etortzen diren migratzaileei erantzun humanitario, koordinatu eta proportzionatua bermatzeko, bazterkerian erortzeko arriskuan dagoen edonorri bezala.\nEuskal gizarteak beti erakutsi izan du bere elkartasuna eta konpromisoa ahulezia egoeran dauden pertsonekin. Irungo gertakizuna ekintza isolatu bat da eta ez da euskal gizarteak behin eta berriz adierazi izan duenaren isla.\n20060611_01_0091.jpg 4 MB (jpg)\nEuskal erakundeen eta Euskadiko Gurutze Gorriaren eskutik, 3.881 arreta egin zaizkie etorkinei, pasa den ekainaren 28tik\nEBAZPENA, 2015eko azaroaren 24koa, Emakunde-Emakumearen Euskal Erakundeko zuzendariarena. Honen bidez, Gipuzkoako Gurutze Gorria (Gurutze Gorriaren Donostiako Zentro Soziosanitarioa eta Gurutze Gorriaren Irungo Egoitza) entitateari Emakumezkoen eta Gizonezkoen…\nEBAZPENA, Joko eta Ikuskizunen zuzendariarena, zeinen bidez ezartzen baita post-mortem, ausazko analisiak egitea zezenketa-abelburuei 2015eko zezenketa-denboraldian.


Frederic Boilet-en bikoteak eginiko lehen liburua da. Tokion bizi den bikote honen egunerokotasunaren autobio-komiki sexual gisa definitu genezake. Marrazkera naif sinple eta jostakaria. Frederic-ek erotismoa poesiaz jorratzeko joera badu bere ohekideak, Aurelia Auritak, biluztasun fresko, gordin eta umoretsuaz kontatzen dizkigu euren Tokioko apartamentuan bizi dituzten abentura sexualak. Gozada bat!\nIstorio laburrak, mikroskopikoak. Eta izaera mikroskopiko horretan mamira zuzen-zuzen abiatzen diren narrazioak. Detaile urriekin eta pertsonaien deskripziorik apenas jaso gabe, narrazio hauetako pertsonaiekin berehala identifikatuak sentitzen gara. Euren beldur, hausnarketa, fantasia, makurkeria edota itxaropenetan gureak topatzen ditugulako.\nThe balde jarraitzaileek badakizue ez dugula nobedadeen edo modek inposaturiko liburuen aipamenik egiten. Irakurri eta gustoko ditugunak jartzen ditugu paperean. Zergatik aukeratu dugun Atabala eta euri? Ipuin ederrak biltzen dituelako eta egileak liburuan epilogoan aipantzen duenagatik: "Uste dut ez dela existitzen euskaraz "desarrazoitu" aditza, baina arrazoi hitza eta arrazoitu aditza erabiltzen delarik, desarrazoitzea ere behar genuke. Enetzat, literatura desarrazoitzeko modu bat da. Desarrazoituaz egin behar dugu literatura, diruaren eta instituzioen menpean geratu nahi ez badugu, literatura burges eta funtzionarioen eskuetan halako hornidura bat edo, txarragoa dena, arrazoia emateko makina bat bihur ez dadin". Literaturarekin eta bizitzeko beste alor guztiekin izan beharko genuke desarrazoitzeko joera.\nElles. Neskak, emakumeak, emeak. Frederic Boilet komikigile frantziarrak, nouvelle-manga generoaren sortzaileak emakumeei eskainitako lana biltzen du liburu honek. Ipuin liburu baten moduan egituraturik, komikiek estilo eta norabide ezberdinetara begirarazten digute, beti ere egile honek lantzen duen erotismo eta poetikaz bustirik. Guk Parisen eskuratu genuen Elles, eta ez diogu inori utziko. Horrelako liburuak ez bait ira inoiz bueltan etortzen.


Konplexurik gabeko gaurkotzea | Kultura | Berria\nNoiz sortua: 2016-06-23 00:30:00\nKonplexurik gabeko gaurkotzea\n2016ko ekainak 23\nZuzendaria: Shane Black. Gidoilariak: Shane Black, Anthony Bagarozzi. Aktoreak: Russell Crowe, Ryan Gosling, Angourie Rice.\nErreparo pixka bat sortzen du filmaren afixak; tipografiatik hasita dena oso retro, ganberro izateko nahi agerikoarekin. Aurreiritziak alde batera utzi eta aukera bat eman behar zaio filmari. Azken finean, Shane Black Kiss Kiss Bang Bang-en egilea da eta pelikula hori duela hamar bat urteko sorpresarik atseginenetakoa izan zen.\n1970eko estetika bere eginez, The Nice Guys hamarkada horretan egin zen zinema mota bati konplexurik gabeko omenaldia da. Ondorengo urteotan aspertu arte ezagutu genuen formula arrakastatsua sortuko zen orduan, ikerketa batean elkarrekin lan egin behar zutenen bi pertsonaia antagonikoena. Buddy movie deitu zitzaion horri.\nHorretaz asko daki Shane Black zuzendariak, berak idatzi baitzuen azpigeneroari amaiera ez-ofiziala emanen zion filmaren gidoia, Lethal Weapon. Urte asko joan dira Mel Gibson eta Danny Gloverren abentura aurkeztu zuenetik eta, zuzendari bihurtuta, Blackek ongi daki istorio horietara bueltatzeko modu bakarra distantzia hartzea dela.\nHorretarako, ironia eta erreferentzia sotilak —Basingerren agerraldia kasu— uztartuko dituen formula bikaina erabiliko du. Beltza da pelikula, adieraren zentzurik klasikoenean. Hortaz, istorioa bera ez da inportanteena, eta aitzakia hutsa bilakatuko da. Bi pertsonaia nagusiek dute erabateko protagonismoa —gehi soberako protagonismoa hartuko duen pertsonaia gaztea-, eta horiek izanen dira The Nice Guys-ek baliatuko dituen su eta gasolina.\nBere buruari etengabe trufa eginez erregistro ezezagunean ageriko zaizkigu Crowe eta Gosgling, arin, xelebre, lotsagabe, askotan zuzentasun politikoaren mugak txikituz. Horiekin eta ongi eraikitako gidoi batekin filmak bere helburua beteko du; alferrikako nostalgiakeriatan erori gabe iraganeko zinema molde baten gaineko gaurkotze jostalari bezain trebea eskaintzea.


Bizarra mozteko aholkuak Gizon dotoreak\nBizarra mozteko aholkuak\nZure burua hazten utzi nahi baduzu bizarra, beti eduki behar duzu txukuna eta ondo zaindua lan giroan inpresio ona egiteko eta, jakina, nesken arreta erakartzeko ere bai. Bizar zale guztientzat Gizon dotoreak Aholku batzuk emango dizkizu, ebaki eta konpondu ahal izateko eta, beraz, a eduki ahal izateko bizar perfektua.\nProfesional batengana joatea gustuko ez dutenentzat, lana hasteko beharrezko tresna guztiak erostea gomendatzen diet.\nBizarra mozteko guraizeak erabiliko badituzu, bizargin profesional baten eskutik jaso beharko duzu. Makina bat aukeratzera zoazenean, entxuferik gabe eta kargagarria izatea gomendatzen dizugu. Egiaztatu bateriarekin dagoela, ebaki erdian jarraituko ez duzula.\nErabili bizarreko hortzetako orrazia zabala eta bibotea hortzetako orrazia fina. Biak orrazten joan behar duzu mozten dituzunean.\nMihia beti ispilu baten aurrean moztu beharko zenuke, miopia baldin baduzu.\nEz ezazu inoiz moztu bizarra edo bibotea bustita dauden bitartean. Lehortzen direnean, uste baino motzagoak dira.\nBizarra orraziarekin eta guraizeekin mozteko, orraztu bizarra eta moztu orraziaren kanpoaldean. Beti belarritik kokotseraino hasten da. Bibotea mozteko, orraztu eta moztu erditik. Oso ile txikia bizkarrarekin kentzea da.\nJarrai itzazu aholku hauek eta bizar ezin hobea izango duzu!\nArtikuluaren bide osoa: Gizon dotoreak » Zaintza pertsonala » Bizarra » Bizarra mozteko aholkuak\nzaid castro esan zuen\nhoka, zer gertatzen da norbaitek trikimailuak baldin baditu edo zein da metodoa bibotea uzteko metodoa mesedez, bidali iezadazu urratsak edo trikimailuak nire posta elektronikoari esker\nErantzun zaid castro-ri\nZer dira haurrak?\nLehenengo data: erdia gonbidatu edo ordaindu?


Aranburuk ziurtatu du Nafarroak iazko gastu araua beteko duela - Ekonomia - Berria\nAranburuk ziurtatu du Nafarroak iazko gastu araua beteko duela\nMartxoaren 31ra arte itxaron beharko du, baina kontseilariak azaldu du ez duela arazorik eragingo. Hitzarmen Ekonomikoan Espainiako zorraren tratamendua aldatu nahi du\nMikel Aranburu, Ogasun kontseilaria Nafarroako Parlamentuan, artxiboko irudian. JAGOBA MANTEROLA / ARGAZKI PRESS\n«Ezohiko egoerek ezohiko konponbideak eskatzen dituzte». Mikel Aranburu Nafarroako Ogasun kontseilariak uste du 2017ko gastu araua beteko duela Nafarroak, baina malgutasuna eskatu dio Madrili. Ekarpenaren kalkulua hitzartuta, Madrilek 215 milioi euro itzuli behar izan dizkio 2015eko eta 2016ko likidazioengatik, baina, paradoxikoki, Nafarroak ustez ezin ditzake erabili ez gastu arrunterako ez inbertsiorako. Aurretik, Ogasun Ministerioak ohartarazi zion gastu araua ez betetzeko arriskua duela. Dena den, Aranburu ez dago kezkatuta. «Nire ustez, ziurrenik beteko dugu gastu araua».\nAranburu Parlamentuan izan zen atzo, gastu arauaren eta ekarpenaren inguruko akordioari buruz azalpenak emateko. Bertan azaldu duenez, kontuak martxoaren 31n itxi ohi direnez, oraindik finkatu gabe daude iazko finantza eta zerga arloko diru mugimenduak Nafarroako eta Espainiako gobernuen artean. Espainiako Finantza Egonkortasunaren Legeak zehazten duenez, aurrekontuak kontrolatzeko hirugarren arau fiskala da gastu araua, defizit eta zorpetze mugekin batera. Arauaren arabera, urte batetik besterako gastuaren hazkundeak ezin du gainditu Espainiako ekonomiari kalkulatzen zaion hazkundearen aurreikuspena. Iragan urteari dagokionez, muga hori BPGren %2,1ekoa da, eta, hortaz, zorraren amortizaziorako erabili beharko lituzke hortik gorako gastu hazkundeak.\nZein da arazoa? Batetik, Nafarroak 215 milioi euro gehiago dituela ekarpenagatik—hortaz, diru hori ezingo luke inbertsiorako erabili—, eta, era berean, bi gobernuek desadostasunak dituzte Nafarroaren gastu hazkunde errealaz. Izan ere, abendu erdialdera Espainiako Gobernuak gutun batean ohartarazi zion iaz %7,5eko hazkundea zuela, eta Nafarroako Gobernuak uste du %2koa dela. «Gaur-gaurkoz, arauaren barruan gaude», azaldu zuen.\nZergatik bost puntu pasako aldea? Aranburuk azaldu zuenez, abenduko gutunak «hiru paragrafotxo» baino ez ditu, eta ez du azaltzen nondik atera duten %7,5eko zifra. Dena den, Aranburuk uste du «arauaren interpretazio desberdina» egin dutela bi gobernuek. Batetik, foru gobernuak uste du tokiko erakundeen inbertsio plana udalen finantzaketa sistemaren barruan sartu behar dela; aitzitik, Madrilek ondorioztatu du hori gastu arrunta dela. Bestetik, beste hainbat kontu «ez dituzte kontuan hartu»: zerga erreforma, ezohiko ordainketak (Garraio Hiriaren 51 milioi euroko kalte-ordaina), funtzionarioen 2012ko aparteko gastua itzultzea... Haren ustez, kopuru guztiok gastu arautik kanpo geratu behar lirateke, eta horregatik da aldea hain handia.\nNafarroako Gobernuak gutun bidez erantzun zion, baina, bi hilabete iragan badira ere, oraindik ez dute erantzunik jaso. Azken arazo bat dago: «Autonomia erkidegoen menpe ez dauden datu batzuk daude gastu araua zenbatzeko. Estatuari dagokio datuok ematea, eta ezin dira jakin kontuak itxi arte». Hau da, martxoaren amaierara arte ezin daiteke zehazki jakin gastu araua beteko duten edo ez, baina Aranburuk ez du kezkarik adierazi: «Ziurrenik mugan egongo gara, baina ez nau gehiegi kezkatzen. Beteko ez bagenu, plan ekonomikoa egin beharko genuke, eta ez genuke inongo arazorik izango».\nAranburuk nabarmendu du iaz 230 milioi euroko superabitarekin amaitu zutela urtea, eta uste du gastu araua aplikatzea, neurri handi batean, «albiste ona» dela, superabitarekin ezarri ohi baita, eta, ondorioz, kontuak orekatzen ari direla erakusten baitu.\nBehin ekarpenaren kalkulua hitzartuta, Hitzarmen Ekonomikoaren erreforma negoziatzea izango da hurrengo erronka nagusia. Aranburuk aurreratu du helburuetako bat izango dela Espainiako zorraren amortizazioaren ordainketa zehaztea. «1990ean, egungo Hitzarmen Ekonomikoa egin zenean, estatua azpiegiturak finantzatzeko zorpetzen zen, eta uler zitekeen Nafarroak parte hartzea eta amortizazioaren %1,6 ordaintzea». Krisia lehertu zenetik, Espainiaren zorra BGPren %100 ingurukoa izatera heldu da, eta zor handi horren interesek zein amortizazioak Nafarroa zamatu egiten dute:«Gure kontra itzul daiteke Espainiako Estatuaren zor bideraezin hau defizitik gabeko egonkortasun batean ordaintzea. Gure baliabide guztiak xurgatuko ditu. Erotzeko moduko zifra bat izango da».\nHorregatik, Nafarroako Gobernuak urratsak egin nahi ditu hori moldatzeko. Negoziazioak ofizialki ez dira hasi, baina proposamen bat helarazi dio Madrili. Hitzarmen Ekonomikoaren 54c artikuluaren arabera, «Estatuko zor guztien» interes eta amortizazio kuotak Nafarroak bere gain hartu gabeko zamen artean daude. Nafarroak proposatu du zor guztien beharrean Estatuko zorren jartzea, gehiago zehaztu gabe. «Espainiako Gobernuak, itxuraz, onartu digu. Gero interpretatu beharko dugu zer zor diren, baina lehen pausoa da».


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\n10 Fabrikazio Mekanikoa (Lanbide Arloa) Galdaketa eta pulbimetalurgiaren bidezko produkzioa (Heziketa Zikloa). Goi maila 10 Lanbide Heziketa 7 Fabrikazio mekanikoko produkzioaren programazioa (Heziketa Zikloa). Goi maila 7 Instalazioa eta mantenimendua (Lanbide Arloa) 7 Mantentze-lan elektromekanikoa (Heziketa Zikloa). Erdi maila Gehiago ... 6 Mekanizazioa (Heziketa Zikloa). Erdi maila 4 Mekatronika Industriala (Heziketa Zikloa). Goi maila 4 Metal-eraikuntzak (Heziketa Zikloa). Goi maila 3 Fabrikazio Mekanikoen Industrietako Segurtasun Planak (Modulua) 3 Fabrikazio Mekanikoko Sistema Automatikoen Programazioa (Modulua) 3 Kalitatearen kudeaketa,laneko arriskuen prebentzioa eta ingurumen-babesa (Modulua) 3 Lan Arriskuen Prebentzioa (Heziketa Zikloa). Goi maila 3 Mantentze-lanen eta kalitatearen prozesuak eta kudeaketa (Modulua) 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 3 Sistema automatizatuak (Modulua) 2 Elektrizitatea eta automatismo elektrikoak (Modulua) 2 Galdaketa (Heziketa Zikloa). Erdi maila 2 Galdaketa Prozesuak Gauzatzea (Modulua) 2 Muntaia- eta mantentze-lan elektriko/elektronikoak (Modulua) 2 Soldadura eta galdaragintza (Heziketa Zikloa). Erdi maila 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 DBH - Teknologiak 1 Elektrizitatea eta Elektronika (Lanbide Arloa) 1 Fabrikazio Mekanikoko Kalitate Kontrola (Modulua) 1 Fabrikazio Mekanikoko Produkzioaren Programazioa (Modulua) 1 Fabrikazio Mekanikoko Sistema Osagarriak (Modulua) 1 Fabrikazio mekanikoko diseinua (Heziketa zikloa). Goi maila Guztiak ikusi ... gutxiago ...


Martinek etapa, eta Wigginsek mailot horia – Tropela.eus bloga\nBidaltzailea:Raul Perez\t 2011-06-08 2011-06-08 Utzi iruzkina Martinek etapa, eta Wigginsek mailot horia bidalketan\nWiggins bigarren saillkatu da eta, beraz, erakutsi du indartsu dagoela; lider jarri da. Ziklista ingelesak, 2009ko Tourrean podiuma gertu ikusi ostean, zaplasteko galanta eraman zuen iaz, ezin izan zuelako onenen tropeltxoari eutsi. Dauphineko mendiko lehen etapan, astelehenekoan, Van den Broeckek, Evansek eta Vinokourovek segundo gutxi batzuk kendu zizkioten, hortaz, ematen du aldapan gora duela bi urteko sasoia berreskuratu duela. Ostiraletik igandera dioguna berresteko aukera izango du, hiru mendiko etapari aurre egin beharko dizkiete, bata bestearen atzetik. Wigginsi nork joko dion enbidoa? Evans da bigarren sailkapen nagusian, minutu eta 11 segundora. Brajkovic, iazko irabazlea, hirugarren postuan da minutu eta 21 segundora eta Vinokourov laugarren posturaino jaitsi da, eta ia bi minutura dago. Ezin ahaztu Van den Broeck: bi minutu eta erdira dago. Hasiera batean, aipatutako lauretatik hiru behintzat, Evansek, Vinokourovek eta Van den Broeckek Wiggins estu hartzeko ahalmena dute. Beste kontu bat da gai izango diren edo ez ingelesa atzean uzteko, arestian aipatu bezala, 2009ko Tourrean goi mendietan ia-ia onenen pare aritu baitzen.\nDauphineko erlojupekoaren ibilbide bera egin beharko dute Tourreko partaideek hilabete pasatxo barru. Bide gogorra dela geratu da agerian; bi aldapa, jaitsiera sigi-sagatsuak, ia ordubeteko lana… Oso alde handiak izan dira: Brajkovicek minutu eta hamazazpi segundo galdu ditu; Evansek, minutu eta erdi… Hala ere, ikusteke dago Tourrean gauza bera gertatuko den, izan ere, Frantziako itzuliko azken egunetan egiten den erlojupekoan alde txikia izaten da, norberaren dohainak baino gehiago, indarrek agintzen dute, eta lehen postuetan daudenak parez pare izan ohi dira. Gaurko eguraldiak ere baldintzatu du, hein batean, etapa, tarteka euria egin baitu, eta txirrindulari batek baino gehiagok behar baino gehiago ez arriskatzea erabakiko zuen ziurrenik.\nBidaltzailea:Raul Perez 2011-06-08 2011-06-08 Hemen argitaratua:Dauphiné KriteriumaEtiketak: Dauphine, Evans, Martin, Vinokourov, Wiggins


Udalek eremu sozioekonomikoan eragiteko gakoak emango ditu Udaltopek • ZUZEU\nUdalek eremu sozioekonomikoan eragiteko gakoak emango ditu Udaltopek –\nBi goizeko egitaraua online bidez jarraitzeko aukera izango da\nMaiatzaren 5ean eta 6an egingo da\nUdaltop Udaletako Euskara Zerbitzuen Topaketa online egingo dugu, aurreko edizioan bezala. Maiatzaren 5ean eta 6an izango da, eta aurreko edizioari jarraipena emanez, eremu sozioekonomikoan euskararen erabilera sustatzeko gakoak emango dira, hain zuzen, udaletatik zer eta nola egin daitekeen aztertuko da. Jardunaldia jarraitzeko, beharrezkoa izango da zabalik dagoen izen-emate formularioa betetzea.\nZer eta nola egin udaletatik eremu sozioekonomikoan euskararen erabilera indartzeko? Izenburu horrekin, eremu sozioekonomikoa izango du bigarren urtez ardatz nagusi Udaltopek. COVID-19aren pandemiak behartuta, jardunaldia online izango da osorik. Honela arrazoitu dute erabakia antolatzaileek: “Pandemiak zein bilakaera izango duen asmatzea ez da erraza, eta aurreko urtean izandako arrakasta ikusita, indarrak online bidezko jardunaldia antolatzen jartzea erabaki dugu”.\nIazko edizioarekin alderatuta, ordea, egitaraua goiz bakarretik bi goizetara pasa da. Gai nagusiari dagokionez, eremu sozioekonomikoa euskalduntzeko gakoak emateko ahalegina egingo da. “Horixe izango da aurtengo Udaltopen ardatz nagusia. COVID-19ak bete-betean harrapatu gintuen aurreko edizioan, eta egitaraua pandemia egoerara moldatu behar izan genuen. Gure asmoa zen eremu sozioekonomikoa euskalduntzeko gakoak ematea, lan-mundua euskalduntzeko beharraz aritu ginen. Aurten, gaia berreskuratzeko beharra eta aukera ikusi dugu”, azaldu dute antolatzaileek.\neremu sozioekonomikoa, euskara, euskara teknikariak, Udaltop


Alfredo Martinez, Nutrizio arloko katedraduna Nafarroako Unibertsitatean: "Ezin zaio utzi animalia-jatorriko elikagaiak jateari dieta begetarianoa hobea omen dela entzun dugulako soilik" | Aldizkaria | EROSKI CONSUMER\nLehen mailako Arreta eskaintzen duten osasun etxeak aztertu ditugu 12 probintziatan, kontsulten iraupena, itxaronaldia eta 960 erabiltzaileren iritzia\nKindle, zer egin behar dut zu erabiltzeko?\nAlfredo Martinez, Nutrizio arloko katedraduna Nafarroako Unibertsitatean\nDavid Roman, Begetarianoen Espainiako Batasuneko lehendakaria (UVE)\nEROSKI CONSUMEReko elikadura adituen erantzunak\nErosketa Gida: arrautzak\nElikadura arloko intolerantzien testak: agindu asko, balio gutxi\nAzukre asko: pisu gehiago, gantz gehiago\nEztula: "Isil hadi, behingoz!"\nGaldetzea erraza da...\nTxakur txiki batzuk aurrezteko\nGehiegizko klausula igogailua mantentzeko kontratuan\nBankuak eskainitako asegurua uste baino lehen kobratu diote, eta kontu gorriaren zorpekoa kobratu nahi diote orain\nTelefonia-operadoreak fakturak bidaltzen dizkio, nahiz eta azken momentuan konpainiara horretara ez joatea erabaki\nAlfredo Martinez, Nutrizio arloko katedraduna Nafarroako Unibertsitatean: "Ezin zaio utzi animalia-jatorriko elikagaiak jateari dieta begetarianoa hobea omen dela entzun dugulako soilik"\nIrakaslea eta ikertzailea da Alfredo Martinez doktorea, aditua nutrizioaren arloan eta katedraduna Nafarroako Unibertsitatean. Berriki, PREDIMED izeneko ikerketan parte hartu du, eta emaitzak hain izan dira adierazgarriak (Mediterraneoko dietak eta bihotz-hodietako eritasunen prebentzioak zerikusia dutela ikusi da), mundu osora hedatu da. Gaur egun diziplina zientifiko berri batean barneratuta dabil, nutrigenomikan, non elkarrekiko loturan aztertzen diren profil genetikoa eta nutrizioa; horretaz gain, Food4me proiektuan ere badabil, dieta indibidualak eta osasungarriagoak bilatzeko helburua duen ekimenean. Martinezen esanetan, "oso zorrotza ez den dieta begetarianoa oso osasungarria da, eta hobeki bizitzeko bitarteko bat izan daiteke".\nZer-nolako abantailak ditu dieta begetarianoak?\nDieta bat orekatua izan dadin, behar adinako kopuruetan eman behar ditu mantenugai guztiak: proteinak, karbohidratoak, lipidoak, bitaminak eta, nola ez, ura ere bai zentzuzko neurrian. Dieta begetarianoak eman ditzake mantenugai horiek guztiak. Kontua da bitaminaren bat, zehazki B12a, batez ere animalia-jatorriko elikagaiek izaten dutela. Beraz, dieta begetariano zorrotz-zorrotza egiten duten pertsonek kontuan izan behar dute alderdi hori, eta gabezia hori orekatu. Gainerakoan, oso zorrotza ez den dieta begetariano bat oso osasungarria da, eta, hain zuzen, halaxe nabarmentzen dute zenbait eskolak edo joerak: hobeki eta luzaroago bizitzeko bitarteko bat izan daiteke.\nNutrizioaren ikuspegitik, zein dira elikagaitik interesgarrienak?\nLekaleek izan dezaketen proteina kopurua haragi-produktuena adinakoa edo handiagoa da. Zerealek, hain zuzen, arrautzak adina proteina dute. Dena den, onartu behar da animalia-jatorriko proteinak hobeki banatuta izaten dituela aminoazido esentzialak. Bestela esateko: landare-jatorrikoarena baino zertxobait kalitate hobea du. Elikagai begetalak soilik jaten badira, komeni da proteina osagarriak bilatzea.\nHorregatik aipatzen da hainbestetan ikasi egin behar dela landare-jatorriko proteinak konbinatzen?\nBai. Proteina batzuek kalitate apalagoa dute, aminoazido esentzial bat falta dutelako. Artoak, adibidez, triptofanoa falta du, lekaleek metionina, eta zereal batzuek lizina. Baina modu egokian konbinatuta, oso kalitate oneko proteina lortzen da. Adibidez, arroza dilistekin prestatzen denean, edo babarrunekin edo garbantzuekin, bakoitzaren metionina eta de lizina mailak oso ongi orekatzen dute elkar.\nDieta begetarianoa eginda, bermatua al dago pisua kontrolatzeko bidea?\nBermatuta ez. Gertatzen dena da landare-jatorriko elikagaiek dentsitate energetiko txikiagoa dutela; hau da, kaloria gutxiago ematen dute pisu-unitate bakoitzeko. Gainera, elikagai begetal batzuek asetasun-irudipena sortzen dute, bai zuntzaren eraginez bai indize gluzemiko apaleko karbohidratoak ematen dituztelako.\nEdozein izan daiteke begetarianoa?\nZertan ari den dakien edozein. Hau da, ezin zaio utzi animalia-jatorriko elikagaiak jateari dieta begetarianoa hobea omen dela entzun dugulako. Beharrezkoa da informatzea eta jakitea, adibidez, begetarianismoak aldaera bat baino gehiago dituela. Beganoak daude, guztietan zorrotzenak, obolaktobegetarianoak ere bai, dietan arrautzak eta esnea onartzen dituztenak. Errazagoa da azken aldaera hori orekatuagoa izan dadila eta arazo gutxiago eman ditzala, zeren arrautzak eta esneak dituzten aminoazido batzuk nekezago emango baitituzte frutek eta berdurek.\nZuhurrago jokatu beharra al dago herritar talde batzuekin?\nBegetarianismoan, bi talde dira bereziki zaintzekoak edo arriskuan jar daitezkeenak. Haurrena da horietako bat: hazteko adinean daude, eta beren garabidean mantenugai guztiak behar dituzte; bereziki, aminoazido esentzialak. Beste taldea emakumeena da, burdina gehiago behar izaten baitute. Lekaleek eta landare-jatorriko elikagaiek badute mineral hori, jakina, baina ez da hain ongi xurgatzen (bioerabilgarritasun apalagoa duela esaten dugu guk). Lekaleek eta begetalek kopuru egokietan ematen dute burdina, baina gorputzak gutxi xurgatzen du; ez du berdin bereganatzen. Horregatik, dieta begetarianoan, emakumeak eta haurrak arrisku-taldetzat hartu behar dira eta kontu gehixeagorekin zaindu.\nBa al da mitorik begetarianismoaren inguruan?\nBadira, bai. Batzuetan miragarritzat aurkezten eta sustatzen dira dieta begetariano batzuk, baina egiaz, mirariak ez, baina arazoak eta arriskuak ekartzen dituzte. Dieta modu batzuk oso zorrotzak dira, eta zuhurrak izan behar dugu; badira, esaterako, zen erako dietak, non azkenerako ia zerealak soilik jaten dituen pertsonak. Aldiz, ongi planteatzen den dieta begetariano batek, egoki informatuta gauzatzen denak, lagundu egiten du osasun gastrointestinala hobetzen, eta bihotz-hodietako eritasunak pairatzeko arriskua murrizten ere bai. Hau da, mitoak badiren bezala, badira haren erabilgarritasuna eta onurak nabarmentzen dituzten ikerketa oinarridunak ere.\nIldo horretan, Mediterraneoko Dietaren izaera kardio-osasungarriarekin pareka daiteke?\nMediterraneoko Dietak lagundu egin dezake bihotz-hodietako eritasunari aurre hartzen, eta gai hori puri-purian dago, gaurkotasun handikoa da. Haragia, esnea eta animalia-jatorriko proteinak ez dira baztertu behar, baina ikerketek esaten dute fruta jatea, eta berdin berdurak, oliba-olioa eta zuntza duten elikagaiak ere, bereziki baliagarria dela osasuntsu egoteko eta zenbait eritasuni aurre hartzeko.\nPDF: Egin klik hemen honako ekintza hau burutzeko: Informazio hau PDF bertsioan jaitsi (94 Kb)\nGuillermina Yanguas, Nekazaritza, Elikadura eta Ingurumen Ministerioa (MAGRAMA)\nJuan Barcena, Ekologistak Martxan


Udalekuak Animaliekin - Belarretan\nCOVID 19 OHARRA: Jarraian duzuen udalekuei buruzko informazioa orientagarria da. Oraindik Eusko Jaurlaritzak ez du adierazi zein baldintzatan egin ahal izango ditugun kanpamentuak uda honetan. Beraz AURRETIKO IZEN-EMATEA irekiko dugu. Edukieraren, mugikortasun-murrizketen, monitore-parte-hartzaile ratioaren eta bestelakoen berri dugunean, posta elektronikoz jakinaraziko dizuegu, aurrez izena eman duzuen orden berdinean.\nUdaleku hauetan ez dugu tokirik. Tokia dugun beste udalekuak ikusteko hasierako orrian sartu zaitezkete. Zaila izaten da bajak egotea baina itxaron zerrenda ere badugu, bertan izena emateko, bidali emailez zein txanda nahi duzuen eta haur kopurua.\n– Hegazti arrapakarien gunea\nHorretaz gain, 5 minutu baino gutxiagora:


e-Elkarrizketak: Internetek askeago egingo gaitu…Edo, agian, ez – European Dialogues\nGazteen Bozketa Lehiaketa\ne-elkarrizketak 24 azaroa, 2016\ne-Elkarrizketak: Internetek askeago egingo gaitu…Edo, agian, ez\nDigitalizazio eta “pantaila-aniztasunaren” ondorio eta arriskuak argi ikusten ari gara (gizakiak nolabait duen berezko morboa kontuan izanik) gobernu eta nazioarteko erakundeen informazioaren kudeaketa aztertzen dugunean. Begirada eta kritika guztiak Wikileaks edota Snowden-en paperen egiteko tentazioa benetan handia da, baina sarean dugun babesgabetasuna egunero egiten ditugun ekintza arruntetan zentratzea ezinbetekoa da; online erosketetatik hasita, mezu bat whatsapp bitartez lagunarteko taldera bidaltzera arte.\nAzken aplikazio honek, askorentzat “deabru diabolikoa” (nik ez nuke muturreko terminologia hau erabiliko) hainbat kritika jaso ditu, eta baita bere sortzalileak ere. Honen aurrean, bere ospe ona mantentzeko itzeleko lana egin behar izan du; horien artean, CNI bera egon zen, aplikazioa erabiltzeak zituen arriskuak azaldu zituenean, norbanakoaren pribatutasuna galtzearekin zerikusia zutenak, alegia. Honen harira, CNI-k aplikazioaren erabiltzaileak, izen-emate prozesuan, hainbat baimen onartzen zituela azpimarratu zuen, horien artean, mezuak irakurtzeko baimena edota gure izenean mezuak bidaltzeko baimena. Hori zioen “Centro Nacional Criptológico” delako erakundeak.\nTestuinguru honetan, bai Sarean bertan eta bertatik at, oinarrizko eskubideen jabe garen heinean, nori eduki behar diogu beldurra? Gobernuen kontrolpean al gaude? Baiezko erantzunak ez ginduke harrituko, noski, baina gure haserrearen errudun bakarrak direla ez da zuzena; are gehiago, etika eta arima gabeko finantza munduko nazioarteko enpresek egiten dituzten salerosketek, merkatuen globalizazioak…kapitalismo basatiaren iturburu direla esan genezake, eta “Gran Hermano” moduan ari direla gure mugimenduak kontrolatzen. Multinazional hauek erabiltzaileen interesa piztu nahian lehia gogorrak izaten dituzte; negozio digitalak duen ukiezinen mozkinak lortu nahi dituzte. Horretarako, edozein internauten portaera ezagutzeko edozein trikimailu erabiltzeko gai dira, gaur egun arte erabili diren segmentazio estrategiak alboratuz (adina, sexua, geografía, klasea…). Gailu berri hauek erabiliaz, profilen ezagutza psikologiko eta soziala askoz handiagoa da, eta enpresa hauek dirutza inbertitzen dute ikerketa lan hauen jabe egin eta harreman/erlazio-marketing formulen bitartez aplikatzeko.\nBerri txarrak: ez gara anonimoak. Sortzerakoan edota izen ematean egin genuen; baina baita irakurketa edota gure behaketa-portaerekin ere. Inork ikusten ez gaituen toki horietan, aske gaudela uste dugun toki horietan, sistema baten menpe erortzen ari gara. Agian, betidanik izan dugun dikotomiak, segurtasuna & askatasuna-k ere, Interneten, bizirik darrai. Honen aurrean, zertan ari da Europa? Orain arte, ezer gutxi; Zuzenbidean adituek asko kritikatu duten normatiba bat aplikatu nahian; badirudi interes komertzialak dituen testua dela; “sarearen neutralitatea” babesten duen edozeren aurka omen dago. Ez da gauza berria. Abantaila bat dut behintzat, nik, eszeptiko aitortua bainaiz.\nLegezko abisua: Europar Elkarrizketak jardunaldiak jazotzen diren bitartean, mundu eta errealitate ezberdinetatik datozen bi pertsonek iritzi artikulu bat idazten dute, bertan bai fisikoki edota birtualki parte hartuz; idatzi horiek iritzia eta hausnarketak jasotzen dituzte. Iritzi horiek dira e-elkarrizketak barnean aurki daitezkeen edukinak. Testu horien edukinak pertsonalak dira, eta ez dira Europar Elkarrizketak edota antolatzaileen iritzien islada. Europar Elkarrizketak proiektua ez da bertan ageri den edukin, informazio eta iritzien erantzule. Zure iritzi edota hausnarketak bidali nahi badituzu, idatzi hurrengo helbide elektronikora: info@europeandialogues.eu\nErantzunak desaktibatuta daude e-Elkarrizketak: Beldurra eta indarra sarreran\ne-Elkarrizketak: Ingurumenaren jasangarritasuna eta …\nErantzunak desaktibatuta daude e-Elkarrizketak: Ingurumenaren jasangarritasuna eta segurtasuna: hainbat erronka sarreran\nErantzunak desaktibatuta daude Benetan sinesten al dugu Europaren integrazioan? sarreran\nEuropa…Pozik biziko gara…gertatzen dena …\nErantzunak desaktibatuta daude Europa…Pozik biziko gara…gertatzen dena gertatuta ere sarreran


Mikel Dalbreten trilogia mintzagai –\nMikel Dalbret ezaguna dugu Lapurdin eta Euskal Herri osoan margolari gisa. Beren margolan sinbolistetan euskara eta euskal mundua beti agertzen dira irudiari osotasuna emanez, bere iruditeria arras lotua baita euskal nortasun eta ikuskerarekin. Horretaz gain, gure literaturan ere urrats garrantzitsuak jorratuak dituela erran beharra daukagu, azken sei urte hauetan trilogia eder batez saritu baikaitu euskal irakurleok.\n2015ean “Hainbat zorte edo usapalen hegaldi nahigabetua” izeneko eleberria plazaratu zuen Elkar argitaletxearekin. Maialen Hegi-Luku izan zuen bidelagun literatur abentura horretan, azken honek lagundu baitzion euskarazko testua ongi moldatzen. Eleberri borobila da, non bi narrazio txandatzen eta txirikordatzen diren. Lehena fikziozkoa da eta bigarrena autobiografikoa, eta bi-biek euskal gizartearen gorabeherak eta argi-ilunak ditu iturri eta gogoeta-gai.\n2019an “Josef Abeberriren patu tragikoa” izeneko eleberri historikoa plazaratu zuen, Elkar argitaletxearen bidez. Eta liburu honetan ere bi istorio azaltzen zaizkigu, lehena egileak Azpilikuetako Barrentxeko Bordan bizitzetik Ziburuko etxe batera aldatu zeneko istorioa baita funtsean, eleberri honen bizkar-hezurra, nolabait erraiteko. Josef Abeberri karrikako etxean finkatzean Abeberri delako hori nor ote zen galdezka ari baitzitzaion buruan. Horren inguruan, gure historiarako galduta genuen auzapez euskaltzale ezkertiarraren bizitza eta ekintzak berreskuratu zituen liburu miresgarri honetan.\nEta 2021ean trilogiaren azkena plazaratu digu Baionako Maiatz argitaletxearen eskutik. “Euskaldun berri baten gorabeherak” izena du. Eta hasieratik bukaera arte euskaraz pentsatua eta idatzia du. Narrazio hau autobiografikoa da, eta bertan bere euskalduntze prozesuan gertatutakoak kontatzen dizkigu, momentu goxoak eta gertakizun latzak, denetik ezagutu baititu Euskal Herri honetan. Arras argigarria da Txomin Hegik egin dion aitzin-solasa, horren bidez liburuaren nondik norakoak, hau da, Mikel Dalbreten bizitzan gertatutakoak, ederki laburbiltzen eta azaltzen baitizkigu. Aitzineko bi liburuen ildotik datorkigu Mikel, kontu-kontari, bere bizipenetatik abiatuz gaurko Euskal Herriaren erradiografia moduko bat eginez.\nOrreaga, Mikel Dalbret\nTrilogia honek balio literarioaz gain, badu balio etnografiko handia, pertsonak, lekuak, gertaerak…, aipatu istorioetan korapilaturik, maisukiro ekartzen baitizkigu, behin eta berriz, gogora, gure oroitzapen kolektibora.\nEta euskara beti dago hor, leku nagusia hartzen, Euskal Herriaren ezinbesteko osagaia dela oroitaraziz. Merezimendu handia du Dalbretek, zalantzarik gabe, malda goitti egin baitu bidea, korrontearen aurka nolabait, eta Euskal Herriari eta euskarari dizkien amodio eta atxikimendutik gauzatu baitu bere obra guztia. Horri esker, ahal dugu gaur gozatu trilogia eder eta miresgarri honen irakurketaz. Eta Mikel ongitxo ezagututa, ziur naiz hau ez dela literatur arloan eginen duen azken abentura.\neuskaldun berri baten gorabeherak, hainbat zorte edo usapalen hegaldi nahigabetua, jose abeberriren patu tragikoa, literatura, Mikel Dalbret, Mikel Dalbreten trilogia mintzagai\nEstreinaldiak: Martxoak 18\nZer duzu buruan “Mikel Dalbreten trilogia mintzagai”-ri buruz\njosu naberan 2022-03-20 12:13\nEskerrik asko Joseba, lapurtar honen barri emateagatik.\nBadirudi mila legoatara bizi garerela, baina hortxe gaituk hegoako nahiz ipartarrok ehun legoatara, baina elkar ezagutu gabe oraindio.\n“Agian, agian, jaikiko dituk


11 urria, 2019 Aldizkaria, Kate Motzean, Kate Motzean 1235\nHemendik aurrera, oinetako konponketa zerbitzua izango da Urretxun. Jesus Mari Martinez Elgarresta Txiki-k (Urretxu, 1963) negozioa ireki berri du Madayan. Gaztea zela, Urretxuko Udalak eskaini zion oinetakoak konpontzen ikasteko aukera. Zumarragako Bidezar kalean tailerra zuen Isaiasek erakutsi zion. Etxean hasi zen lanean, hala moduz. Handik, garai hartako Juan XXIII.a eskolako lokal batera joan zen, eta bezeroak ugaritzean, 1984an, Goikokalen ireki zuen tailerra. 11 urtera, zapata denda ireki zuen Labeaga kalean. Hiru urte lanbidea alboratuta izan eta gero, berriz ere heldu dio. 2021ean 40 urte egingo ditu ofizioan. Saskibaloian lehenago hasi zen, 12 urte zituela. Goierrin jokalari eta entrenatzaile urte asko egin eta gero, gaur epaile lanak egiten ditu astebururo.\nSaskibaloi talde bat.\nBaskonia. Ahal dudanean joaten naiz partidak ikustera.\nBaduzu afizio gehiagorik?\nKirola. Maratoiak egin ditut, mendia ere gustatzen zait…\nLa Oreja de Van Gogh eta Mocedades, eta talde horien edozein kantu.\nPaella eta kamilotxoa.\nOpari guztiak dira bereziak.\nElkarte bat, lagunekin egoteko.\nUrretxuko alkate bazina…\nKirol azpiegitura gehiago egingo nituzke.\nHemen oso gustura bizi naiz, etxea bezalakorik ez dago.\n« Saskiratze bikaina\nGoiBerri 345. zenbakia [pdf] »


Fagor eta Emun, elkarlanerako hitzarmena Sustatu.eus - Teknologia albisteak\nFagor eta Emun, elkarlanerako hitzarmena\nEmun, Koop. E. - EMUN, Koop. E.\n2006-02-27 : 10:02\nJoan den astean sinatu zuten FAGOR kooperatibak eta EMUNek elkarlanerako laugarren hitzarmena. Ekitaldian FAGOR osatzen duten kooperatibetako lehendakariak eta FAGOR Taldeko Euskara Batzordeko kideak izan ziren batetik, eta, bestetik, EMUN kooperatibako hainbat ordezkari.\nLaugarren hitzarmena dela zuen ondoren Javier Gantxegik. Euskara planek gaur egun enpresaratzea erakusten dute. Lehenengo eta bigarren hitzarmenetan nahiko eduki boluntarista zirenak, oraingo honetan errealitate modura ageri dira. Horren adibide gisa hitzarmenean jasotako aipamen batzuk:\nGantxegiren hitzetan, Fagorreko euskararen erabilera bikoiztu baino gehiago egin da (1998ko %17tik, 2005eko %36ra). Ezagutzari dagokionez, 2005ean %63ra iritsi da, eta euskara planak hasi zirenean %53koa zen: horretarako arrazoi nagusia sartu diren bazkide berriek euskaraz jakitea izan da. Horrez gain, horietako askok ikasketak euskaraz egin dituztela eta horrek enpresa munduan euskaraz lan egin ahal izateko bitartekoak ziurtatu behar dituela azpimarratu du. Bestalde, planaren ezaugarri garrantzitsuena bere izaera parte hartzailea dela eta, etorkizunean, trabarik gabe euskaraz ere funtzionatuko duen kooperatiba taldea ikusten duela ere aipatu zen.\nAzkenik, Dani Larrea, EMUNeko zuzendari nagusiak hartu zuen hitza elkarlanaren nondik norako eta ondorioak azaltzeko. FAGORek EMUNi emandakoen artean aipatu zituen:\nElkarlanak luzaroan irauteko asmoa azaldu dute bertaratutakoek.\n2006-02-27 : 13:19\nEta badute fagor.com euskaratzeko asmorik? Ze nahiko lotsagarria iruditzen zait euskal enpresa baten webgunea hamapiku hizkuntza ezberdinetan egon eta horien artean euskara ez aurkitzea.\n(Bide batez, biak MCCkoak direnez, zorionak Eroskiri. Aurrekoan publizitate txosten oso-osoa euskaraz bidali ziguten, euskaraz soilik. Jarraitu horrela!)


Tipularen erraboila (berau ere "tipula" deitua) sukaldaritzan erabili da antzinatik. Asiaren ekialdean hasi zen hazten (Brontze Aroko Txinan aztarnak daude duela 7.000 urtekoak) eta Mediterraneo inguruan, antzinako egiptoarren artean erabiltzen zen. Tipula jaki preziatua zen antzinatean ez bakarrik zaporeagatik, irauteko duen gaitasunagatik ere bai.\n1 Tipula Euskal Herrian\n2 Tipula eta begi sumindura\nTipula Euskal Herrian[aldatu | aldatu iturburu kodea]\nGreziarrek eta erromatarrek zabaldu zuten tipula Europara. Erromatarrak ekarri zutelarik jaki hau Euskal Herrira, tipularen izen nagusiak latinezko forma baten maileguak dira euskaraz. Mendebaldean kipula esan ohi zaio, eta euskararen erdialdeko euskalkietan tipula. Zubereraz uñhu eta antzeko formak, frantsesezko oignon-ekin daude lotuak (ikus isoglosen mapa).\nTipula eta begi sumindura[aldatu | aldatu iturburu kodea]\nTipula zatitzean, honen zelulak apurtzen dira, barruko entzimak askatuz. Euren artean aliinasak daude, aminoazido sulfoxidoak apurtzen dituztenak azido sulfenikoa eratuz. Hauek berehala sin-propanetial-S-oxido delako gas hegazkor bihurtzen dira. Gas honek begietako mukosaren urarekiko erreakzioan azido sulfurikoa eratzen du, begien sumindura berezia eragiten duena.\n↑ «All About Onions» www.onions-usa.org (Noiz kontsultatua: 2018-04-25).\n↑ «Euskararen Herri Hizkeren Atlasa (EHHA)» (PDF) Euskaltzaindia (Noiz kontsultatua: 2018-04-24).


Espainiako bandera Eusko Legebiltzarraren kanpoan ez jartzeko ekimena aurkeztu du EAk | EA - Eusko Alkartasuna\nHasiera » Gaurkotasuna » Espainiako bandera Eusko Legebiltzarraren kanpoan ez jartzeko ekimena aurkeztu du EAk\nEspainiako bandera Eusko Legebiltzarraren kanpoan ez jartzeko ekimena aurkeztu du EAk\nEusko Alkartasunaren ustez, “Legebiltzarrak baino ez ditu hartu behar parlamentuko funtzionamenduari buruzko erabakiak”, eta ikurriña bakarrik jartzeko eskatu du. Eusko Legebiltzarreko Mahaiak lehengo astean onartu zuen Espainiako Auzitegi Gorenaren aginduari men egitea -EAko ordezkaria kontra agertu zen-.\nEspainiako Auzitegi Gorenak Eusko Legebiltzarrari honen eraikinaren kanpoan ere Espainiako bandera jartzeko agindu diola-eta, EA ez dago ados eta kanpoan bandera ez ipintzeko Legebiltzarrean ekimena aurkeztu du. Gaia premiaz jorratzeko eskatu du, gainera. “Botere banaketaren aurka egin du Auzitegi Gorenak, baita [EAEko] Estatutuaren aurkako 25. artikuluaren aurka ere, Legebiltzarrak baino ez dituelako hartu behar parlamentuko funtzionamenduari buruzko erabakiak”, dio EAk.\nHonen arabera, “Espainiako banderak euskal gizartean zatiketa eragiten du”. Legebiltzar kanpoan ikurriñak baizik ez duela egon behar eskatu du, “horrek ordezkatzen dituelako euskal herritar denak”.\nLegebiltzarreko Mahaiak lehengo astean onartu zuen Gorenaren aginduari men egitea. EAJ, EA, EB, PSE-EE eta PPko ordezkariak daude Mahaian eta EA izan zen erabakiaren aurka azaldu zen bakarra -Rafa Larreina da EAko ordezkaria Mahaian-.\nGorenaren arabera, Espainiako ikur horrek eraikinaren kanpoan beti egon beharko du, eta barruan, berriz, “leku nabarmenean”.\nEusko Legebiltzarrak orain arte ez du kanpoan banderarik izan. Bai, aldiz, barruan, harrera gelan: ikurriña, Espainiakoa eta Europakoa, modu iraunkorrean.\nHemendik aurrera kanpoan ere ipiniko ditu, baina ez du adierazi noiztik.


altzairuzko xafla elektrikoa eskillotina zizaila makina prezioa - Bambeocnc\nMakina hidraulikoko produktuen itxurazko egitura\n1). UG analisiaren metodoa erabiliz, ordenagailuaren laguntzaz optimizazio diseinua\n2). Makinaren gorputz osoa xafla soldaduraren egitura osoa hartzen du, indar handia, malgutasuna eta shock erresistentzia\n3). Marko orokorra harea hondatzen ari da eta antioxidatzaileen pintura isurtzen du\nZizailatzeko makina hidraulikoak\n1). Laneko gainazala korapilatzeko euskarri egokia dauka, klimatizagailuarekin jarraitzeko erraza\n2). Laneko azalera baloiarekin elikatzeaz hornituta dago eta ondo funtzionatzen du\n3). Blade gap doikuntza doikuntza etengabea hartzen du, lodiera eta material desberdinen beharra asetzeko\n4). Xafla angeluzuzena, laukizuzeneko lau ebaketa-ertza erabil dezakete, hau xaflaren bizitza neur daiteke\n5). Zehaztutako trazua egokitu, laneko eraginkortasuna hobetu daiteke eta blokearen zizaila funtzioa ere konturatzen da\n6). Askotariko maiztasunaren arabera zenbatzen da, ekintza honek inbentario osoko lana murrizten du\nModel zenbakia: QC11 / 12Y seriea\nTentsioa: 380V / 60HZ / 3P (zure tentsio lokalaren arabera)\nDimension (L * W * H): xehetasunen araberakoa da\nPisua: 3-60 t\nebaketa lodiera: 4-40mm\nebaketa-luzera: 2500-6000 mm\nalderantzizko zabalera: 20-800mm\ntrazu: 3-18 aldiz min bakoitzeko.\nebaketa angelua: 0.5-4\npotentzia nagusia: 4-75kw\ntentsioa: 380 / 220V edo zurearen arabera\nkolorea: urdina, zuria edo beste batzuk\nBermea: urtebete, zerbitzu teknikoa eskaintzen du bizitza osoan zehar\n1). Sistema hidrauliko integratu aurreratuarekin, kanalizazio instalazioa murrizten du, segurtasunaren eta segurtasunaren segurtasuna bermatzen du makina altuaren funtzionamenduan\n2). Presiozko erakundea: atzeko plateraren instalazioa markoaren aurrean material zilindroko sarrerako presio batzuen ondoren, presioa tentsioaren udaberriko presioaren tentsioa gainditu ostean, presio-plaka gainditu behar da. Zizaila amaitzean, torlojuaren tentsioaren tentsioaren eta berrezarriaren bidez. Zizaila plaka lodiera handitzen duen materiala sakatzen duen indarraren tamaina handitzen da\n1). Osagai elektrikoak eta materialak nazioarteko estandarrekin, segurtasunarekin eta fidagarriarekin, bizitza luzeko zerbitzuen arabera\n2). Makina honek 50 hz, 380 v-ko potentzia hornitzen du hiru fasetan lau hari sistema. Makina motorra 380 V trifasiko, 220 v lineako lanpara bakarrekoa. Kontrol-transformadoreak ERABILTZEN ditu bi aldiko 380 v. Kontrol-transformadore irteera 220 V kontrol zirkuituaren erabilerarako, zeinetan 24 v hornikuntza solenoidaren kontrol zuzentzaile balbula. 6.3 V hornidura lanpara erabiltzea.\n3). Makina elektrikoaren kutxa makina-erremintaren ezkerraldean dago. Makina osagaien funtzionamendua, pedal-modulua gain, makina-erremintaren botoiaren aurrean kokatuta dagoen gunea, eragiketa bakoitzeko prozeduren funtzioak Peugeot-en ikuraren goiko irudian funtzioak betetzen ditu\nBlindatutako materialaren aurretik eta ondoren zizailaturiko makina hidraulikoa\n1). Mantentze-lanak aurretik: mahaiaren gainazalean jarrita, zenbakizko eskuzko jarraibideekin, jarduera-blokea doitzeko beharrezkoa den mantentze-balioak lortzeko. Plaka mehea mozteko orduan erabili aurretik erosoa zizailatzea.\n2). Geldagilea: tresnaren garraiolarian instalatuta dago, goi-korapiloa goiko eta beheko aldera igarotzean, tornuaren unitatean bideratutako 0.55 KW motorearen doikuntza, sakatu erregulazioa "+" eta "-" sakatzean. Blokeen plaka doitze edo aurrerantz doitzeko, pantailaren tamaina digitala (kokapena) motorearen doikuntzetan ez da eskuratu behar den doikuntza-balioa lortzen, eskuz finkatutako eskuzko doikuntza-doikuntza eskuz doitu daiteke egokitzeko doikuntza-balioa, egokitzapenaren atzean eroso eta egokia dela ziurtatzeko. fidagarria. Xafla luzera zizelkatuz gero, mantentze-distantzia maximoa baino handiagoak direnean, plakatzerako plaka azken posizioan egon daiteke, mantentze-plaka altxatzeko, xafla zizaila arbitrarioa izan daiteke.


2020ko martxoan, gutxi gorabehera, hasi ziren urduritzen gure herritarrak, agintarien erabakien ondorioz, besteak beste. Geroago, apurka-apurka, pandemiak osasun ondoriorik latzenekin batera lanbideari zer zekarkion hasi ginen ikusten itzultzaileak, interpreteak eta zuzentzaileak. Denok, zelan edo halan, artega geunden, zer egin asmatu ezinik: etxetik lan egin beharrak, EIZIE elkartearen beraren ohiko jarduera aldatzeko premiak, bazkide eta aldizkari honetako artikulugile bakoitzaren egoerak eragindako askotarikotasunak berezi bihurtu dute, besterik ezean, aurtengo alea, eta Senez beste bide batetik abiatzeko nezesidadean egon da. Egoera larriagotzeaz batera, etxetik lan egiten ikasiz joan gara, eta interprete askok, bizitokia, bulego ez ezik, kabina ere bihurtuta ikusi dute.\nPertsona moduan bakoitzari egokitu zaion osasun egoerak emandako ikaskizuna gorabehera, profesional gisara mezuen aldatzaile eta egokitzaile garen profesionalok inoiz baino beharrezkoagoa dugu gogoeta eta hausnartu beharra, batez ere egungo merkatuak eta teknologia berriek ekarritako aukera eta mehatxuen inguruan. Ezer ez omen da berdina izango aurrerantzean, hala diote, eta halaxe sinetsi beharko dugu; inor ez dugu atzean utzi behar, nabarmentzen dute beste batzuek. Esan orokorrak dira, baina esangura berezi halako bat hartzen dute gure hiru langintzei gagozkiela; izan ere, dagoeneko, ezer ez da berdina gaur egun, lerro hauek idazteko unean; besteak beste, gure erakunde publikoek diru gutxiago izango dutelako eta, aldez edo moldez, horrek ondorioak izango dituelako lanbidean (handia denez gero erakunde publikoen zama euskal itzulpengintzan, orokorrean). Baina, horrezaz gain, dirua diru, norberaren etxeko lantokia eta «plaza»ko lantegikoa uztartu beharrean egon gaitezke gero eta sarriago, oso oreka hauskorrean bizi beharko dugu-eta aurrerantzean, oraingoz dugun planeta bakar honetan.\nGlobalizazioaren alde txar eta onak nork itzultzaile, zuzentzaile eta interpreteek baino hobeto ikusi, izan ere? Hain suertez, pertsonaren bidaide dira kultura eta arteak, giza tximua planetara jaio zenetik. Eta nekez mamitzen dira horietako gehienak itzulpenik eta interpretaziorik gabe. Zibilizazioen euskarrietako bat ditugu kultura eta artea, eta, hortaz, itzulpengintza. Gizatalde ororen kohesioari laguntzen diote, baita hura osatzen duten gizabanako bakoitzaren garapenari eta duintasunari ere.\nKultur sortzaile gehienak —idazle, itzultzaile, konpositore, antzerkizale, ikus-entzunezko artista edo bestelako— ezin dira bizi lan artistikotik egoera honetan, edo ozta-ozta lortzen dute aurrera ateratzea. Haien lanak salduta edo eskubideetatik lortzen dituzten diru sarrerak ez dira aski bizitza duin bat bermatzeko. Prekaritatetik ihes egiteko, beste lanbide batzuetara jo beharrean egoten dira. Euskal itzulpengintzaren zati handi bat, bestalde, birmoldaketa sakon batean hasita dago, itzultzaile neuronalen eta aldizkari honetan bertan aurkezten diren beste teknologia batzuen ondorioz: makinaren zuzentzaile edo lankide bihurtuz doaz hainbat itzultzaile, interprete eta zuzentzaile.\nHorrek denak segurtasun gabezia halako bat sortzen du, eta hainbat profesional independenteri ere eragiten die, zeinak ezinbestekoak baitira kultura zabaltzeko: ikuskizunetako teknikariak, musikariak, aktoreak, editore txikiak, etab.\nKonponbidea, beharbada, ez da izango diru sari unibertsal bermatu bat ezartzea, soil-soilik, baina izan daiteke kulturan eta artean jarduten jarraitu ahal izateko abiapuntu bat, agintariek (bestelako) errealitate berriko kulturgintza eta artegintza antolatzeko lanabesak jarri arte. Guztiei oinarrizko segurtasun halako bat emateak, bereizketarik gabe, kultura askea eta bizia izatea bideratuko du.\nAldizkari honetan behin eta berriro adierazi dugunez, kulturaren esparruak ez die ihes egin globalizazioari eta uniformetzeari. Gaur egun, diru eta ekoizpen ahalmen handiko kultura gailentzen da; hortaz, nekazaritzarako edo industriarako gomendatzen denaren ildotik, dibertsifikatu egin behar ditugu gure iturriak, zirkuitu laburrak lehenetsita baina auzo globala ahaztu gabe. Euskal mundua ezin da mugatu kultura (hizkuntza barne) globalizatu bakarra onartzera: gurea denontzat irekitzea eta loratzea lortu besterik ez dugu.\nKulturaren zabalkundearen gero eta zati garrantzitsuago bat eragile berriek bideratzen dute; alegia, ikus-entzunezkoak zabaltzeko plataformek, lineako salmenta enpresek… balio erantsia eskuratzen duten tokian zergarik ordaintzeke. Eta tokian tokiko erakundeek ezin, beraz, kulturan eta artean inbertitu ordaintzen ez dieten zerga zatia.\nKultura orok du bere hizkuntza, hizkuntza orok bidaide darama bere kultura, eta, kulturak eta hizkuntzak elkarrenak izango badira, gizakiak bermaturiko itzulpengintzaren beharra izango dute, non eta makinen euren artean eta eurentzat komunikatzea (eta itzultzea) erabakitzen ez duten. Ezin dugu etsi morroi bihurtzeke, liberalismo ekonomikoaren oldarrak gu klimarekin batera eramatea nahi ez badugu, behintzat.\nTokian tokiko hizkuntzan ere hitz egin behar du globalizazioak, izurriak izurri, eta gure lanbideak ez du hizpidea galdu behar. Hona hemen Senez, lanbidearen etorkizuna sena lagun bideratzeko plaza.


Agintaritza: Eduki estrategia gehienen elementua falta da Martech Zone\nAstelehena, apirila 4, 2016 Tuesday, April 5, 2016 Douglas Karr\nEz dago aurrera doan asterik Martech Zone ez ditugula besteen gertakariak, iritziak, aipuak eta baita haien edukia zuzentzen eta partekatzen ari ere infografia eta bestelako argitalpenen bidez.\nEz gara beste pertsona batzuen edukientzako gunea. Besteen ideiak partekatzeak ez zaitu autoritate bihurtzen, egilearen autoritatea aitortu eta indartzen du. Baina ... besteen edukia hobetzea, komentatzea, kritikatzea, ilustratzea eta hobeto azaltzeak ez dute soilik haien autoritatea aitortzen eta indartzen ... zurea ere hobetzen du.\nGure ikusleentzako baliotsua den edukia linean aurkitzen dudanean, denbora aztertzen dut arreta handiz aztertzeko eta nire ikusleek eskertuko dituztela dakiten xehetasunak emateko. Ez da nahikoa, adibidez, beste norbaitek diseinatutako infografia argitaratzea. Infografia hori partekatu eta bakarra eta posizioak dituen azterketa sakona eman behar dut my espezializazioa.\nDefinizioa: zerbaiti buruz asko dakien edo besteek errespetatzen edo betetzen duten norbaiten kalitate ziurra.\nDefinizio horren arabera, hiru baldintza daude agintaritzarako:\nEspecialidad - asko dakien eta agerian uzten duen pertsona bere ezagutza.\nKonfiantza - sinesten duen pertsona bere ezagutza partekatzen dutenean.\nOnarpena - beste adituek pertsona batek konfiantzaz erakusten duen espezializazioa nabarmentzen dute.\nBesteen jatorrizko ideiak regurgitatzeak ez zaitu inoiz agintari bihurtuko. Espezializazioa duzula erakutsi dezakeen arren, ez du zure konfiantzari buruzko argibiderik ematen. Ez du zure kideek aintzat hartuko zaituztenik lortuko.\nAgintaritza funtsezkoa da bezeroaren ibilbidean, kontsumitzaileek eta enpresek erosketa erabakian laguntzeko eta informatzeko esperientzia bilatzen dutelako. Besterik gabe, beste norbait aipatzen baduzu, erosleak jatorrizko iturria aitortutako autoritate gisa ikusiko du, ez zuk.\nAgintari gisa aitortu nahi baduzu, izan agintari. Ez duzu horrelakorik egingo besteen ideien atzean kokatuta. Adierazi zure ikuspegi paregabeak. Probatu eta lagundu zure ideiak ikerketa eta dokumentazioarekin. Ondoren, parteka itzazu parte hartzeko aukera ematen duten industria guneak. Argitaletxe guztiek ikuspegi bakarra bilatzen dute beti - zelaia erraza da.\nZure espezializazioa partekatzearen emaitza da zure industriako pareko kideen pare zaudela orain, atzean zaudenean ahaztu gabe. Aitortza eraikitzen duzunean eta zure esperientzia konfiantzaz partekatzen duzunean, konfiantzaz eta beste modu batean tratatuko zaituztela ikusiko duzu. Ikaskideek ezagutuko zaituzte eta ematen ari zaren sarrera partekatuko dute.\nAgintari gisa ikusten zarenean, erosteko erabakian eragitea askoz ere errazagoa da.\nTags: FichakonfiantzaBezeroaren bidaiaautoritatearen definizioaesperientziapeersaitorpena


Mundu mailako Tenisa zuzentzen duten ATP,ITF,WTA eta 4 Grand Slamek, Silver Badge Referee titulazioa eman diote, egun hauetan Alemaniako Hamburgo hirian bukatutako ikastaroa gainditu eta gero. Honi esker, 29 urteko arbitroak Begirale edo Epaile Arbitro lanak burutzeko ahalmena izango dute aipatu erakundeek antolatzen dituzten nazioarteko torneo profesionaletan.\n3. Mailako ikastaro hau, mundu mailako arbitrajean existitzen den gorena da (Urrezko mailara ez da ikastaro bat gaindituz ailegatzen, baizik eta arbitro ibilbidean lorturiko merituen ebaluazioaren ondoren), urtean birritan baino ez da antolatzen, kontinente ezberdinetan eta aurretik fase ezberdinez osoturiko hautaketa prozesu bat burutzen da, beraien ebaluazio eta nazioarteko esperientziak aztertuz.\nDavis Kopa, Federazio Kopa, Grand Slamak, ATP eta WTA Torneoetan eta ITF Pro Zirkuitoan Epaile Arbitro batek izan ohi dituen zereginek eta arbitrajeetan ematen diren momenturik zailenen interpretazioa izan dira Hamburgon hautagai guztiek aurkitu dituzten probak.\nIvanek Nazio mailako Arbitro titulazioa lortu zuen Bilbon 2008. Urtean. Urte horretan bertan sortu ziren Kaialde eta Santurtzi Klubak. ITFko White Badge titulazioa 2012 bukaeran jaso zuen Londresen eta hortik aurrera ITFko Senior eta Junior Txapelketetan, Espainiako Txapelketetan edo Europako Federazioaren Txapelketetan Epaile Arbitro lanak burutzen hasi zen. Denbora horretan euskal arbitroen formakuntzan lagundu eta bertoko torneoekiko konpromisoa erakutsi zituen. an Euskal eta Bizkaiko Federazioen Gobernu eta Kudeaketa taldeetan sartu zen. 2016tik aurrera Europako Federazioko hartu-eman programako kidea izan da eta RFETko Espainiako Tenis Arbitroen Batzordeko aholkularia irakaskuntza eta arautegien arloan.\nIvan ingeniaria da, teniseko nazio mailako monitorea, Tiujar SLko kudeatzailea, Onura Publikorako izendatua izan den Kaialde Klubeko presidenteordea eta Zallako Landaberri Tenis Klubeko idazkaria. Ivan oso pozik agertu da lorpen berri onekin eta teniseko familiatik urte guzti hauetan jasotako babes guztia eskertu nahi izan du.


EAEko ikastetxeetako jantokiak grebara - Uriola.eus\nIkastetxe publiko, pribatu zein itunpekoetako jantokietako azpikontratetan, LAB, ELA, CCOO edota UGT sindikatuen ordezaritza dutenetan alegia, hiru eguneko grebari hasiera emango diote gaur, Bilbon, Gasteizen zein Donostian deitu diren manifestazioekin. Beste bi deialdiak urriaren 27an eta 29an egingo dituzte.\nSindikatuen arabera, maiatzean "eskola jantokien itzulera segurua aztertu eta negoziatzeko xedez" bilera bat egitea eskatu zioten Hezkuntza Sailari. Baina gaur egun arte erabaki guztiak "alde bakarrez" hartu dituztela argitu dute.\nBilera bat egin baino, hauek dira sindikatuek eskoletako jangeletako azpikontratetan aldarrikatzen dituztenak: segurtasunaren bermea, enpleguari eta lan-baldintzei eustea, ratioak jaistea eta lan-kargak ez-handitzea, zerbitzu seguruak eta kalitatezkoak eskaintzea.\nMoyua plaza Bilbo


Argia :: "Itzultzaileak itota dabiltza, parlamentariak barra-barra hasi dira euskara erabiltzen"\n2013ko ekainaren 19a | Azken eguneraketa 17:39 Euskara\nEuskara Inma Errea\nInma Errea (Iruñea, 1960) urtetan aritu zen kazetari lanean. Erredakzioko presak, azaletik lan egiteak eta telebistan ikusgarritasuna gailendu izanak ez zioten grazia handirik egin. Hizkuntza barrenagotik bizi nahi zuen eta akordatzerako itzultzaile eta interprete zen.\n2012-08-29\t0 0 Follow @oirureta\nErrearen inpresioa da politikari batzuen euskararekiko jarrera oso errotik bizi dutena dela, ez dela kalkulu estrategiko-politikoaren emaitza, baizik eta ezinikusiarena. Iruñeko Udaleko lehen itzultzaile-interprete postua zuk eskuratu zenuen 1997an. Zerekin aurkitu zinen?\nBizpahiru karpeta lodirekin aurkitu nintzen, paperez betetakoak, itzulitako gauzak. Erronka polita zen, dena asmatu behar nuen, zer egin, nola lan egin... Eta lan bakartia zen, nahiz eta euskara teknikaria hor zegoen.\nNi lanean hasi nintzenean herritarrek euskaraz bidalitako eskariak alkateak gaitu zuen administrari euskaldun batek itzultzen zituen. Ez zioten gehiago ordaintzen lan horregatik.\nEuskararen kudeaketarekiko nolako giroa zegoen politikarien artean?\nAldiak egon dira. Ni sartu nintzenean tripartitoa zegoen [CDN-PSN-Ezker Batua] eta bazegoen irekitze moduko bat. Guretzako bazen jarrera aldekoago edo irekiagoa. Gero etorri ziren garai gogorrak. Ni lanean hasi eta bi urtera-edo hauteskundeetan Yolanda Barcinak irabazi zuen. Gure lana nahiko teknikoa da, baina nabaritu genuen izugarrizko mesfidantza. Batzuetan ematen zuen ez zigutela eman nahi informazio guztia itzuli ahal izateko. Gu euskaldunak ginen eta itzultzaileak [ordurako hiru itzultzaile zeuden], baina arlo teknikoan ez zen ulergarria ezta onargarria ere haien jarrera. Saiakera bortitza izan zen euskara desagerrarazteko toki guztietatik. Ematen zuen ez zutela ikusi nahi euskarazko ezer inon.\nMespretxua baino gehiago ezinikusia, arbuioa. Mesfidatiak ziren eta errealitatea ukatzen zuten. Gero, halabeharrez, poliki-poliki aldatu ziren gauzak. Hala ere, segi dute kale izenak gaztelaniaz bakarrik jartzen, auzitegiak kontrakoa esan arte tematzen dira.\nIruñea zonalde mistoan dago eta euskarak bere legea du.\nUdaleko ordenantzak hala badio, bete egin behar da. Izan ditu hiru aldaketa murriztaile eta laugarren bat zabaltzera egin duena, baina gero ez dute betetzen. Ez dut ulertzen jarrera hori. Politikoki ez dakit zer mozkin emango dion inori. Inpresioa daukat badela zerbait oso errotik bizi dutena, ez dela kalkulu estrategiko-politiko baten emaitza, baizik eta ezinikusiaren emaitza.\nHorixe. Inpresio hori izan dut askotan. Esate baterako, ni, pentsatzen dudana pentsatzen dudala, lanean ari naizenean itzulpengintzan ari naiz, eta modu arrazionalean lan egiten saiatzen naiz. Batzuk galdetzen dizute: “Aizu, hau ele bitan jarri behar da ala ez?”. Aizu, ordenantza hor dago, guk ez dugu gure iritzia eman behar.\nIdatzizkotik ahozkora jauzi eginda, osoko bilkuretan egoera zer da, gordinagoa?\nIzan dira urteak alderdi politiko batzuek, batez ere batekoek, gure itzulpena entzuteko entzungailuak erabiltzen ez zituztenak.\nAlegia, euskaraz ari zen zinegotzia gaztelaniaz entzuteko...\nGarai gogorrenetan, protesta gisa ez zituzten jartzen entzungailuak, adibidez Euskal Herritarrok-ekoak hitz egiten ari zirenean.\nZenbateraino egiten dute zinegotziek euskaraz osoko bilkuretan?\nGero eta gehiago dira euskaldunak, oposiziokoak eta oposiziokoak ez direnak. Ni sartu nintzenean esate baterako, bazen bat CDNko euskalduna, Adarraga hernaniarra, eta noiz edo noiz egin zuen euskaraz. PSNko jendea ere izan dugu, eta euskal alderdietakoak. Gero eta gehiago dira, baina horrek ez du esan nahi euskara gehiago erabiltzen dutenik bilkuretan. Nik uste dut nolabaiteko beldurra dutela.\n"Iru�eko Udalean gero eta zinegotzi euskaldun gehiago dira, baina horrek ez du esan nahi euskara gehiago erabiltzen denik osoko bilkuretan. Nolabaiteko beldurra dute"\nEuskaldunak bai, baina ez dira ausartzen euskaraz egiten?\nEz dira ausartzen edo iruditzen zaie zuzenago komunikatzen dutela gaztelaniaz, uste dute bizitza pribatuan ongi moldatzen direla euskaraz, baina diskurtso politikoa egiteko beste ez dakitela. Batzuetan pentsatzen dut mesfidantza dutela, ez gurekiko, baina bai itzulpengintza sistemaren funtzionamenduarekiko.\nNafarroan ari gara, Iruñea aldean, jende asko euskaldunberria da. Ni ere euskaldunberria naiz. Horrek ez du galarazten berez ezer, baina sentipena subjektiboa izan daiteke.\nBeraz, zuk esan duzuna: gero eta euskaldun gehiago bai, baina erabilera ez da areagotu.\nParlamentuko itzultzaileek gauza bera esaten zuten, baina legegintzaldi honetan itzultzaileak itota daude, euskara barra-barra erabiltzen hasi direlako politikariak. Gurera ez da iritsi oraindik uhin hori. Hau irakurrita, igoal hemendik urtebetera gurean ere hasiko dira euskaraz.\nHitz batek zenbat lan!\nIruñeko Udalean itzultzen aritzeaz gain, aisialdian ere egin du hainbat itzulpen Inma Erreak. Besteak beste, Haserretu zaitezte eta Ekonomialari harrituen manifestua (Denonartean argitaletxea) itzuli ditu. “Ez dira panfletoak, baina hortik hurbilago daude literatura klasikotik baino. Unean uneko gai urgenteak dira nolabait esatearren, bizi garen egoeran oso aproposak”. Eta garai honetakoak izaki, azkar itzuli behar, nahiz eta hitz bakar batek buruko minak sor ditzakeen.\n“Manifeste d’économistes atterrés itzultzerakoan atterrés hitzarekin gorabeherak izan genituen. Fernando Rey itzultzailearen iritziaren kontra harritu hitza erabili nuen. Uste dut biok genuela arrazoi partea. Gaztelaniazko itzulpena lehenago atera zen eta aterrados itzuli zuten. Nire ustez, ekonomialarien esanak irakurrita, izututa baino harrituta zeuden haiek. Ez dakit zenbat kontsulta egin nituen. Azkenean, izutu hitza erabiltzea gehiegizkoa iruditu zitzaidan eta harritu aukeratu nuen. Harriduraren isla perfektua orain Espainian gertatzen ari dena da. Izua baino gehiago ezin sinetsia da”.\nMerezi al du itzultzeak?\n“Edozein hizkuntza izanda ere, komunikazioa beti da onuragarria. Gure hizkuntza erabiltzeko eskubidea edo betebeharra daukagu. Etortzen baldin bada errusiar bat esaten dugu: ‘Honi itzuli behar diogu’. Bale, baina euskaldunekin, katalanekin edo galegoekin tranpa egiten da. ‘Zertarako itzuli? Egiten ahal du gaztelaniaz!’. Hori bera esaten dutenak joaten dira Estatu Batuetara eta han errebindikatzen dute gaztelania kontuan hartzea. Kontraesana da. Han ingelesek gaztelania kontuan hartzea nahi duzu eta hemen ez, hemen zuen menpean daudenek gaztelaniaz egin behar dute. Kontu horiek ez dira hizkuntzaren alorrekoak baizik eta politikoak.\nBestalde, hizkuntzen arteko zubiak lortzeko egiten dena garesti edo merke izan, demokraziaren aldekoa da. Nahiago dut neurri horiek hartzea eta kolokan jartzen dut, esate baterako, kongresuan jakuzzia izatea. Uste dut demokratikoagoa dela hizkuntzen arteko zubiak egiten gastatzea jakuzzietan baino”.


Mapa handiagoa erakutsi\nHizkuntza-zerbitzuek jarduera kulturalak antolatzen dituzte elkarrizketa trukaketetan parte hartzen duten pertsonentzat, bisita kulturalak, txangoak, jolasak, topaketak eta abar egin bitartean hizkuntzak ikasteko.\nJarduera horietan doan parte hartzeko, hizkuntza-trukaketarako poltsan eman behar duzu izena.\nKatalanezko mintza-taldeari buruzko informazio gehiago eskatu hemen: acollida.sl@ub.edu.\nNahi duzu zure unbertsitatean hizkuntza-trukaketa jarduera batean parte hartu eta UABko ikasleak ezagutu? Tandem Programa\nNahi diozu mugikortasun ikasle bati hizkuntzan eta kulturan integratzen lagundu? Nahiko zenuke bertako ikasle baten laguntza jaso katalana lantzeko eta Kataluniako kultura ezagutzeko? Esperimentat harrera!\nElkartrukeak Study Abroad-ekin.\nEman izena hizkuntza-trukaketa batean, eta erabili hizkuntzak jatorrizko herritarrekin. Parte hartuta, ingelesaren eta bestelako hizkuntzen inguruko zure ezagutzak hobetzeaz ganera beste kultura eta leku batzuetako jendea ezagutuko duzu, eta primeran pasako duzu. Zuk zeuk egiaztatu! Doan da, eta denentzat irekia.\nUPFko hizkuntza-boluntariotzaren hizkuntza-bikoteen egitarauak UPFn egonaldia egiten ari diren nazioarteko ikasleen eta ikasle kataluniarren arteko hizkuntza eta kultur trukaketari zein trukaketa pertsonalari laguntzen die. Helburu bikoitza du: alde batetik, nazioarteko ikasleen integrazio linguistiko eta kulturala erraztea, eta bestetik, hizkuntzen ikasketa eta ikasle kataluniarren arteko naziartekotzea estimulatzea. Katalana ikasi nahi duten espainiera edo eskaerarik ez duten bestelako hizkuntzen ikasleei ere laguntzen die egitarauak, hizkuntza-boluntarioak ezartzen baitizkie helburu hori hizkuntza-trukerik gabe lortzen laguntzeko.\nInformazio guztia programaren web orrian kontsultatu!\nTandem linguistikoak: dakizun edo ikasten ari zaren atzerriko hizkuntzan mintzatu ahal izango zara, mugikortasun programetan parte hartzen duen ikasle batekin. Ahozko hizkuntza finkatzeko eta ikasgelatik kanpoko inguru batean ikasteko aukera emango dizu. Igo tandem linguistikora eta jarri mihia martxan!\nTandem birtu@la: munduko edozein tokitan dagoen ikasle katalan batekin Skype, posta elektroniko, txat, Messenger eta abarren bidez harremanetan jarri nahi duten pertsonentzat pentsatua…\nBeste hizkuntza bat hitz egin nahi duzu eta ez dakizu norekin? Bestelako hizkuntzetako jardueretan (hau da, bisitaldi gidatuetan, geldialdietan, irakurketa klubetan eta abarretan) parte hartu nahi?\nEman izena UdLren hizkuntza-trukaketa poltsan.\nHizkuntza-trukaketa egiteko pertsona baten bila zabiltza?\nURVren Facebookeko hizkuntza-trukaketa orrian sartu besterik ez duzu egin behar, eta horman sarrera bat egin. Zure izena, zer hizkuntza eskaintzen dituzun eta zeintzuk landu nahiko zenituzkeen ezarri beharko duzu. Hortik aurrera, interesatzen zaizun truke-eskaintza bat ikusten baduzu, jarri harremanetan pertsonarekin Facebookeko zure profileko mezularitzaren bitartez, topalekua eta eguna zehazteko.\nKatalan Sailak hainbat jarduera egiten ditu ikasturtean zehar, bertako ikasleen eta trukeko ikasleen arteko elkarreragitea sustatzeko. Alde horretatik, tandem linguistikoak ezagutarazten eta dinamizatzen ditugu. Tandem linguistikoa hizkuntzak ikasteko modu informal eta doanekoa da: ikasi/irakatsi nahi duten hizkuntzaren arabera ados jartzen diren tokiko ikasleen eta atzerriko ikasleen arteko trukaketak dira, eta elkarrizketa saioen bidez, euren hizkuntza-trebetasunak hobetzen dituzten hautatutako hizkuntzetan. Hartu parte!


Biblioteka publikoak: 100 liburutegiren instalazioak eta zerbitzuak aztertu ditugu, Espainiako 18 hiritan: Lau liburutegitik batek ez du gainditu kalitate proba: haien zerbitzuak gabeziak ditu eta segurtasunaren atalean ere huts egiten dute [4tik 2. orria] | Aldizkaria | EROSKI CONSUMER\nSegurtasuna eta digitalizazioa\nSegurtasuna hobetu liteke\nLburutegia dagoen eraikinak segurtasun sistema egokiak eduki behar ditu erabiltzaileak babesteko, halaxe agintzen du legeak. Gehienek, ordea, gabeziaren bat edo beste daukate. Biblioteken % 75etan, ez dugu ikusi segurtasun kamerarik eraikin barruan, eta ia % 70etan, kanpoan ere ez. Segurtasun zaindariak % 28tan soilik ikusi ditugu sarbideak zaintzen, eta lau bibliotekatatik batek ez du eduki larrialdi irteerarik. Halako irteerak ageri dituztenen ia erdiek, gainera, itxita eduki dituzte (oztoporik ez dute izan, hala ere). Alde onak nabarmentzen hasita, honako hauek egin litezke: % 90ek larrialdiko argiak dauzkate, eta gela guztietan su-itzalgailuak. Hala eta guztiz ere, suaren aurkako aterik ez daukate askok (% 76k), suteetarako hargunerik ere ez (% 70ek) eta ur ihinztagailurik ere ez dugu ikusi % 62tan, hodi malgurik ere ez % 36tan eta su detektatzaileak ere falta izan dituzte % 18k.\nGuk bisitatu ditugun ehun biblioteketatik, hiri hauetakoak soilik egoten dira irekita goiz eta arratsalde etenik gabe, asteko bost egunetan: Cadiz, A Coruña, Kordoba eta Madril. Banan-banan aztertuta, honako egoerak ikusi ditugu: Bartzelonan, unibertsitate-biblioteka batek astean 87 ordu egiten ditu irekita, eta Valladolideko udal biblioteka batek, berriz, 12 ordu baino ez astelehenetik igandera, eta Donostiako beste batek, astean 15 ordu. Bartzelonan aurkitu dugun unibertsitate-biblioteka hori 08:30ean irekitzen dute, eta goizaldeko 01:00ean itxi (gainerako gehien-gehienak 19:00en eta 22:00en artean ixten dituzte). 37 liburutegi itxita egoten dira larunbatetan, eta bakarra ireki igandeetan.\nInformazioaren teknologiak bete-betean sartu dira jende askoren bizimoduan, eta bibliotekek ere ezin diote horri ihes egin. Urte batzuetatik hona, hainbat erakunde (hezkuntza arlokoak, publikoek eta pribatuak) lanean ari dira paperean argitaratu diren hainbat obra, artikulu eta argitalpen formatu digitaletan ere jartzeko. Biblioteka digitalen proiektuei esker, besteak beste, jakinduria orokortu ahal izango dela uste da. 2007. urtetik aurrera, adibidez, doan kontsultatu daitezke Internet bidez Espainiako legeria historikoaren funts guztiak, 1810eko Cadizko Gorteetatik hasita (Espainiako Diputatuen Kongresuan daude gordeak). Modu horretan, jendearen eskura daude eta, aldi berean, ongi zaindu eta babestuak, eta inork ezingo ditu fisikoki manipulatu dokumentu baliotsu horiek. Baina jakinduria eta teknologia berriak lotzeko asmoa ez da horretara mugatzen, ezta gutxiago ere. Europako Batasuna biblioteka digital bat eratu nahian ari da, eta asmoa zera da, 2010. urterako sei milioi liburu jartzea herritar guztien eskura.\nUNESCO erakundea ere antzeko proiektua gauzatzeko bidean ari da 2006. urteaz geroztik: Munduko Biblioteka Digitala edo antzeko zerbait egin nahi dute. Asmoa da biltegi handi bat sortzea Interneten, libre eta doakoa, eta han biltzea hainbat hizkuntzatan dauden kultur material "ohiko eta bakanak". Biblioteka publikoen kudeaketan eta funtzionamenduan aspaldi samar sartu ziren teknologia berriak, eta horren ondotik, digitalizazioaren fenomenoa iritsi da berriki, eta poliki-poliki aurrera doa. Horixe erakusten du Germán Sánchez Rupérez Fundazioaren txosten batek (Biblioteka Publikoak Espainian. 2001-2005 dinamikak). Duela lau urte, bi biblioteka publikotatik bakarrak erabiltzen zuen tresna hori bibliografia funtsak katalogatzeko; % 37k soilik zeukaten katalogo automatizatua eta web formatuan eskuragarri jarria, eta beste hainbestetan, erabiltzaileek ez zeukaten Interneterako sarbiderik, bibliotekek ez baitzuten eskaintzen zerbitzu hori.\n<< Aurreko orrira joan: Lau liburutegitik batek ez du gainditu kalitate proba: haien zerbitzuak gabeziak ditu eta segurtasunaren atalean ere huts egiten dute\nHurrengo orrira joan: Arreta, garbitasuna, irispideak eta konparaketako taula >>


Donostian Metroa eraiki nahi du Jaurlaritzak • ZUZEU\nLugaritz geltokia - Mikelo cc\nEusko Jaurlaritzaren lehen makroproiektua dela esan daiteke Donostian Metroa eraikitzearena. Bilbokoak izan duen harrera ezin hobea ikusita, Gipuzkoako kapitalean antzeko bat eraikitzea begi onez ikusi du Iñaki Arriolak, Garraio eta Herri Lan sailburuak. Hedabide guztietan zehar azkar asko zabaldu da berria, gobernuak azaldu du 4 kilometro inguruko bidean 6 geltoki izango dituela Metropolitanoak; Lugaritz(Euskotren zerbitzuarekin lotura), Unibertsitatea, Ondarreta, Kontxa, Amara eta azkenik Anoeta (Euskotren zerbitzuarekin lotura.) Bide batez Easoko geltokia ere lurperatuko dutela argitu dute.\nGuzti honek sekulako “bonbazoa” dirudi, baina oraindik ez da proiektu huts bat besterik. Ez dakite egin ahal izango den ere. Hasiera batean bere ordezkaritzak proiektua egingarria dela egiaztatzeko eta zehaztasunak aztertzeko, 2,6 milioi euro inbertituko dituela argitu du sailburuak. Dena nahi bezala atera ezkero, 700 milioi euro inguruko gastua suposatuko luke Donostiako metroa eraikitzeak, baina Odon Elorza alkatearen iritzitan “merezi duen” gastua izango litzateke, herriari “onura bakarrik” ekarriko lioke-eta.\nAspaldi hasi ziren hiriburuko alderdiak bertako garraioa hobetzeko proposamenak egiten. Alderdi Popularrak tranbia egitea proposatu zuen, baina proposamena ez zen aurrera atera. Udaletako hauteskundeetan ere denetik atera zen mahai gainera; metroa egiteko aukera, tranbiaren alternatiba… baina Lakuak onartu arte ez da izan ezer zehatza. Alkateak esan duenez Tranbia eta Metroa egitea litzateke ideala, baina “ekonomikoki bideragarria ez denez” bietako bat aukeratu behar izan dute: Metroa.\nIkusiko da nola doan proiektua, ea egitea posible den ala ez, ea krisi garai hauetan baden dirurik halako “bonbazoetarako.” Gauza bat nahiko argi dago, legealdi honetan ez da eraikitzen hasiko.\nMetroa erabili du Odon Elorzak aurreko gobernua kritikatzeko\nNuria Lopez De Guereñuk gidatzen zuen Garraio ordezkaritzari gezurretan ibili izana leporatu dio Elorzak, Donostiako herriarentzat “oso garrantzitsua” zen informazioa “ezkutatzen” ibili zirela esanaz. “Erreflexiorako ezin bestekoa” zen informazio hori alkatearentzat, horrela herritarrek garbi izan zezaten zer nahi zuten. Oraingo gobernuko ordezkariekin duten sintonia ordea “oso ona” omen da, eta honek “asko” lagunduko omen dio Donostiari.\nLugaritz geltokiaren argazkilaria: Mikelo cc\nbilbao, Donostia, Iñaki Arriola, Metroa, Odon Elorza, Patxi López, PNV, PSE\nZer duzu buruan “Donostian Metroa eraiki nahi du Jaurlaritzak”-ri buruz\nMikel Ortega 2009-07-15 22:37\nArgazkira esteka eskertuko nizueke, hemen dago:


"Pena ematen dit, baina orain esan dezaket euskara gehiago dakidala kitxua baino"\nJoana Elisabet Muñoz Castillo. Etxeko langilea\nHaur Hezkuntza eta Gizarte Hezkuntza ikasi zituen. Ordea, euskararik gabe ezingo zuela hezitzaile izan esaten zioten. Hizkuntza ikastera behartzeak ez zion graziarik egin. Halako batean, Amin Maaloufen Identidades asesinas liburua irakurri zuen. Hizkuntza gutxituak ditu gaitzat, eta beraz, berarengana heldu ere egin ez den kitxua hizkuntzaz gogoeta egiteko parada izan du. Euskara ikasten ari da eta kitxuara gerturatu nahian dabil.\nTxabi Alvarado Bañares | Itsaso Arrizabalaga Zenarruzabeitia\nEuskal kultura. “Nire ikuspegi laburrean, euskaltegia oso hotza da. Ikasketa ereduan egia da mintza praktikak daudela, baina ez da sartzen euskarak dakarren kultura guztia”. Argazkia: Aiaraldea.eus.\nEkuadorren jaio zen Muñoz eta 18 urte zituela Madrila emigratu zuen amarekin eta ahizparekin. Ordurako aita Madrilen zen, jaioterrian aurkitu ez zuen bizibidea non topatuko. Bilbora bidali zuen amak eta handik Amurriora egin zuen jauzi. Gaur egun Amurrion bizi da. Etxeko langilea da eta azken urtean mugimendu feministara gerturatu da.\nEuskara duela gutxi hasi zinen ikasten, zergatik?\n18 urterekin etorri nintzen, lanera. Etxeko langile hasi nintzen, egun emakume etorkinak gara eremu horretan gehiengoa. Hortik gutxika-gutxika, interes asko nituen eta haurrak zaintzen hasi nintzen, konturatu nintzen gustuko nuela. Goi mailako gradu bat egin nahi izan nuen, baina horretarako ikasketak baliozkotu behar nituen. Prozesu hori oso luzea da, jatorrizko herrian ikasketen agiria eskatu behar da, hona iritsi eta hemen balekoa eman... denbora asko pasatzen da. Baina azkenean lortu nuen eta Haur Hezkuntzan Goi Mailako Gradua egin nuen.\nGauza da etxe langilea izanda ez duzula bertako jendearekin harreman askorik, ordu asko egiten nituen lan eta libre ematen zidaten denbora apurra ikasketetarako erabiltzen nuen. Hor konturatu nintzen, praktiketan nengoela, hemen jendeak beste hizkuntza bat hitz egiten duela. Komentatu zidaten zailtasunak izango nituela euskara gabe haur hezkuntzan lan egiteko, hemen euskara gabe ezin baita haur eskola batean lan egin. Ea ingelesa nekien galdetu zidaten, baina kontua da Ekuadorren politika kontuak direla eta ingelesa betatua zegoela Estatu Batuen kontra zeudelako, garai hartan hizkuntza hori ikasten zutenak kolonizatzen zirela pentsatzen zen, hortaz, ingelesik ere ez dakit. Gaztelara dakit eta justu-justu.\nBide hori hor uztea erabaki nuen. Bizitzak buelta asko ematen ditu eta tabernan hasi nintzen lanean. Baina jankin-min handia nuen eta nire gustuko zerbait egin nahi nuen, orduan Gizarte Hezkuntzan eman nuen izena. Hor ere, ordea, berdina esan zidaten, euskara gabe ezingo nuela lan egin. Nik etorritako pertsonekin egin nahi dut lan ordea. Horiek ez dakite euskaraz... baina diru-laguntzak euskaraz dira... Momentu horretan behartutako zerbait iruditzen zitzaidan. Gainera, nire inguruan, Bilbon mugitzen nintzen esparruetan, inork ez zidan euskaraz hitz egiten, hortaz, ez nuen beharrezkoa ikusten. Ez nuen motibazio hori sentitzen. Harik eta Amin Maalouf-en Identidades asesinas liburua irakurri nuen arte. Egileak hizkuntza gutxituez hitz egiten du. Orduan gure hizkuntzarekin konektatzen hasi nintzen, amari galdetu nion: ama, zuk zergatik ez duzu kitxua hitz egiten? “Beno, garai hartan, badakizu...” hasi zitzaidan. Ekuadorren toki askotatik ibilia naiz, kitxua hitz egiten da, baina oso toki gutxitan, eskualde zehatzetako tokiko pertsonek soilik egiten dute. Pena ematen dit, baina orain esan dezaket euskara gehiago dakidala kitxua baino. Bizpahiru hitz dakizkit, gehiago ez. Ikusi dut euskaraz eta kitxuaz badaudela esanahi bera duten hitzak, benetan kuriosoa!\n"Euskaltegia oso garestia da. Egia da udalak dirua bueltatzen dizula, baina horretarako eskolen %80ra agertu beharra dago, edozein gauzagatik ezin bazara agertu zaila da hori betetzea”\nNire iritziz, nire ikuspegi laburrean, euskaltegia oso hotza da. Ikasketa ereduan egia da mintza praktikak daudela, baina ez da sartzen euskarak dakarren kultura guztia. Oso garestia da gainera, egia da udalak dirua bueltatzen dizula, baina horretarako eskolen %80ra agertu beharra dago, edozein gauzagatik ezin bazara agertu zaila da hori betetzea. Nik, adibidez, banekien ez zidatela dirua itzuliko, ezin bainintzen beti agertu, goiz, arratsalde eta gau egiten baitut lan, niregatik egin nuen inbertsio hori, banekien 560 euro horiek ez zizkidatela itzuliko. Horregatik, garestia dela iruditzen zait, ez zait iruditzen motibazio bat dagoenik. Bai, EPAn [helduentzako hezkuntza] apuntatu zaitezke, baina ordutegiak ez dira batere onak, eta maila apur bat hartzen duzunean oso geldo doa. Ez dakit, aurten AEKn izena eman nahi nuen baina oso ordutegi eskasak daude, hasierako maila behar nuen nik eta Amurrion eta Laudion ez dago, Bilbon bi euskaltegitan soilik.\nHala ere, zerbait falta dela iruditzen zait. Badaude Berbalagun bezalako taldeak, baina behin bertan parte hartzen saiatu nintzen eta... ez nintzen ezertaz enteratzen! Kontuan hartzen dut nire muga dela, ez naizela euskaraz hitz egitera ausartzen. Talde Feministan hiru saiotan egon naiz, euskaraz direnak, beraiek itzuli izan didate, baina traba zarela ematen du, elkarrizketa murrizten dela. Ez dut beti galdetzen ibili nahi, beraiek beti agertzen dira prest laguntzeko, itzultzeko, baina ez da erraza. Nire mailan jarraitu behar dut denbora batez gero errazago komunikatzeko.\nEuskal Herriak eta Ekuadorrek komunean dugun zerbait dela uste dut. Kolonialismoak hizkuntza bat ezarri zuen Ekuadorren. Kasu horretan gaztelera inposatu ziguten eta egun %99k hitz egiten du, eskolan irakasten digute. Orain dela oso gutxi, 2004an hasi zen hizkuntza gutxituei daukaten balioa ematen, Ekuadorren hamalau hizkuntza daude hitz egiten direnak, baina batzuk oso gutxi erabiltzen dira. Onartuak dauden hizkuntzak gaztelera, derrigorrezko hizkuntza dena, kitxua eta xoar dira. Xoar Amazonian hitz egiten da batez ere, kitxua, berriz, gehiago hitz egiten da Amazonian eta mendialdean.\n"Kitxua berreskuratzeko zerbait egiten saiatzen ari naiz, ez baita hizkuntza bat galtzen, kultura oso bat galtzen da”\nEz dakit nola izango zen prozesua hemen, han oso jende gutxik hitz egiten zuen eta ez zen hemen egin izan den esfortzua egin. Hemen derrigorrezkoa da administrazioko gai guztietarako, muga bat ere baden arren. Ekuadorren, adibidez, nire birraitonek eta birramonek ez zuten hitz egiten, eta oso herri txikikoak ziren. Bihotzetik esanda, arrazakeria zantzuak ere bazeuden gure artean kitxua hitz egiten zutenekiko.\nKitxua eta ketxua ez dira gauza bera, ketxua Hego Ameriketan hitz egiten den hizkuntza da eta kitxua horren aldaera bat da. Ekuadorren itzultzen saiatu ziren, Vatikanoko apaiz batzuk kitxua idazten saiatu ziren, alfabetoa ateratzen ahalegindu ziren, modu asko daude idazteko, q-rekin, k-rekin... gure hizkuntza zatitzeko inposizio bat izan zen eta lortu zuten. Orain hainbat mugimendu daude hizkuntza berreskuratzen ari direnak, gutxika-gutxika, nekazari eta indigenei esker, berriz hitz egin dezagun borrokan ari direnak. Espero dut lortzea, benetan.\nNik, egia esan, oso hitz gutxi dakizkit, baina nire jakin-minagatik. Eskolan ez da irakasten, ez da hemen bezala, eskolan behintzat irakasten da, nahiz eta A ereduan egon ikasgai bat baduzu. Han ez, ez enborrezkoa ez hautazko ikasgaia, baztertua egon da. Nik dakidana neure kabuz ikasi dut.\nHemen, Urduñan, herrikideak ditut kitxua hitz egiten den zonalde batekoak, Otabalokoak, eta batzuetan hitzak galdetzen dizkiet, esaten diet: “ikasi nahi dut, erakutsi”. Berreskuratzeko zerbait egiten saiatzen ari naiz, ez baita hizkuntza bat galtzen, kultura oso bat galtzen da. Hitz asko daude gaztelerazko esanahiaren bestelakoak direnak, baina ahaztu egiten dituzu eta gainera eskolan esaten dizute ez direla horrela esaten. Hemen, gutxienez, euskara ez badakizu ere zenbait hitz erabiltzen dira: kaixo, agur, zelan?. Ekuadorren ez, guztiz baztertua dago, areago, analfabetismo zantzuak ere badaude. Amak badakizki hitz batzuk, aitak baino gehiago.\nArtikulu hau Creative Commons BY-SA 3.0 lizentziari esker ekarri dugu hona Aiaraldea.eus hedabidetik. Jatorrizko elkarrizketa luzeagoa da eta elkarrizketatuak hizkuntza kontuez gain feminismoan egin duen ibilbideaz hitz egin du. Elkarrizketa osoa Aiaraldea.eus-en: “Etxeko langile gisa nituen eskubideez jabetzen lagundu dit feminismoak”\nKanal hauetan artxibatua: Euskara | Migrazioa | Kitxua\nItsaso Arrizabalaga Zenarruzabeitia


Espermatozoidearen RNA mezularian oinarritutako diagnostikoa - Elhuyar Aldizkaria\nHasiera » Albisteak » Espermatozoidearen RNA mezularian oinarritutako diagnostikoa\nAEBetan, Michigango Medikuntza Estatu-Unibertsitateko ikertzaileek espermatozoidearen 3.000 RNA mezulari identifikatu dituzte. RNA mezulariak DNA proteinak ekoizten ari denean sortzen diren bitartekoak dira, eta espermatozoide osasuntsuetan beti berak agertzen dira. Beraz, espermatozoide osasuntsuaren ‘hatz-aztarna’ moduko bat osatu dute. Horrekin, diagnostiko azkarrak egin daitezke; espermatozoidea osasuntsua den ala ez jakiteko, nahikoa da RNA mezularien ‘hatz-aztarna’ horrekin alderatzea.\nOrain arte, gizonezkoen antzutasuna diagnostikatzeko, espermatozoideen itxura eta mugimendua aztertzen zen. Baina laguntza bidezko ugalketa-metodo batzuetan itxura anormala duten espermatozoideak ere baliagarriak izan daitezke. Adibidez, espermatozoide-injekzio intrazitoplasmatikoan, espermatozoide bakar bat obuluan injektatzen da; horrela, obulua ernal dezake, baita mugimendurik ez badu ere. Hori bai, haren material genetikoak osasuntsua izan behar du. Hain zuzen, material genetikoaren egoeraren berri ematen du RNAn oinarritutako metodoak.


Aurrez fabrikatutako balkoi modernoa Madrileko Central House ostaturako — Aurrefabrikatu arkitektonikoak\nAurrez fabrikatutako balkoi modernoa Madrileko Central House ostaturako\nIrtenbide modernoa, arina eta erraz instalatzekoa.\nAbenturetan pentsatzen dugunean, lehenengo ideia, normalean, bidaia bat izaten da.\nNiri, behintzat, hori gertatzen zait.\nBidaia bat, agian urrutiko leku exotiko batera, batere espero ez ditugun abenturak eta pasadizoak bizitzeko. Indiana Jonesen edo Jumanjiren filmen antzeko zerbait.\nBatzuetan, ordea, ez da hain urrutira joan behar, oso hurbil aurkitu ditzakegu-eta beste era bateko eta benetako abenturazaleak, espero duguna baino gehiago.\nMadrileko ostatu honen kasua dugu abenturazale horien adibide garbi bat, izan ere, garbi erakusten digu nola garai hauetan ere badiren pandemiak gehien zigortutako sektoreetako batean negozio bat irekitzera ausartzen direnak. Hori ere abentura bat da.\nLavapies auzo jatorrean dago, kultur askoko eta bizitza handiko leku batean, hiriburuan garagardo batzuk hartzeko elkargunea den lekuan. Leku ezin hobea da benetako Madril esploratu nahi duten bidaiari abenturazaleentzat.\nBaina ez, gure asmoa ez da Ostatua sustatzea, arkitektura mailan egin dugun ekarpena azaltzea baizik.\nBalkoi modernoak eta minimalistak\nIzenburuan esaten genuen moduan, polimero hormigoiz aurrez fabrikatutako piezekin egindako balkoi modernoak eta minimalistak diseinatu ditugu.\nBalkoia, luxuzko artikulu bat berrogeialdian eta hemendik aurrera ezinbesteko bat zehazteko unean.\nBalkoia aurrez fabrikatutako 3 piezako multzo batez osatuta dago. Oinarriko lauza bat eta alboko 2 pieza dira, eta horiek osatzeko kristalezko baranda bat, arintasuna eta oso itxura egunekoa ematen diena.\n56 balkoi izan dira, gris antrazita kolorekoak, eraikinaren bistako adreiluaren kolore gorriztarekin kontraste polita egiten dutenak.\nBalkoiak dira protagonistak 3 solairuko fatxada honetan, eta estetika modernoa eta arina ematen diote eraikinari. Estetika simetrikoa, garbia eta minimalista definitzen eta proposatzen dute.\nTas Valor Arquitectura arkitektura estudioak aurrez fabrikatutako soluzio bat eskatu zigun, non diseinuak eta kolore berezi bateko akaberak (RAL 7016) lehentasuna edukiko zuten eta azkar eta erraz instalatzeko modukoa izango zen.\nInstalazio fasean arazoak egotea ekiditeko, ULMAko teknikari taldea beti zure ondoan dago beharrezkoak diren xehetasun guztiak konpontzeko eta definitzeko. Izan ere, badakigu garrantzitsua dela konfiantzako hornitzaile bat edukitzea, profesionaltasunez eta zintzotasunez lan egiten duen hornitzaile bat, alegia.\nMateriala ere, polimero hormigoia, bermea da.\nZure balkoirako soluzio bat nahi baduzu eta, gainera, zintzotasunez, profesionaltasunez eta konfiantzaz lan egitea axola bazaizu, idatzi iezaguzu.\n30 urte baino gehiago daramatzagu polimero hormigoiarekin berritzen. Pororik gabeko materiala da, eta oso xurgapen maila txikia duenez (%0,1) bermatuta dago erabat estankoa izango dela eta fenomeno atmosferikoek, hala nola urtzaldiek, euriek, haizeek edo abrasioak higadurarik txikiena eragingo dutela. Ezaugarri garrantzitsua da, halaber, poluziorako, eta horregatik oso beharrezkoa da trafiko handiko hirietan, esaterako Madrilen.\nHorrez gain, bere osaeragatik oso arina da eta horrek egiten du instalatzen denean manipulatzen erraza izatea, harria edo hormigoia bezalako materialekin alderatuz gero.